VOL. 1 SESSION 10 - Hre Mang\nVOL. 1 SESSION 10\nJESUH IN A DUNGTHLUNTU A ZIRH\nKey: Dungthluntu pawl cu Jesuh thu zir ding in le Jesuh hnen ihsin zir dingin kawh an si.\nDungthluntu pawl cu zir duhnak lungput thawn Jesuh dung an thlun. Jesuh hnen ihsin an zirmi pawl cu atakin nunpinak in rah tampi an rahsuak thei asi. Atu zarh sung zirnak ah Jesuh ih tlangpar zirhnak thu (Mathai 5;1-2, 7:24-29) sung ihsin kan zir ding. Jesuh cu zirhtu lakah a ropi bik asi ih a dungthluntu hrangah Jesuh hnen ihsin zir ding cu alotheihlo in a tulmi asi.\nJesuh in ziangtin a dungthluntu pawl a ko ih a kawhnak aw cohlang in a dungthluntu pawl nun a thleng ti kan zir zo. A dungthluntu pawl nun a thlengnak cu voikhat te ah a kumkhua hrangin thleng theh asilo ih amah thlun dingin tiamkam aw in pumpeknak nun thawn a thluntu pawl nun cu a thleng ih a sersiamthar, an nun a tuaithar sal. Cutin thleng awknak cu Jesuh in a zirh, a hruai, an nun nikhat hnu nikhat a thleng aw vivo mi asi.\nA hnuailam vekin thlacamnak in Pathian thawn pehzawm awknak in zirnak pehzawm uhsi.\n· Pathian in a uknak sungah a lo kawh ruangah siseh catbanglo in sunzawm in na thlarau nun a lo thleng nak ah lungawithu sim hmaisa aw.\n· Pathian thutak theihtheinak fimnak dil aw. Pathian thu na zirmi pawl thlarau thuthuk theithei dingin fimnak dil aw.\n· Pathian Thlarau cu nangmah zirhtu ah cohlang awla a lo zirhmi pawl nunpi dingin thinlung timtuah cia in tiamkam aw aw.\n“Thillem” timi tongkam na theih veten na thinlung ah ziang na ruat? A lem cu a tak thawn a bang aw zet nan a tak vekin man a nei lo ih a thatdan khal a tak a bang lo mi asi. Cuvek in biaknak lam khalah Khrih dungthluntu lem an um theu asi. Asile a lem le a tak thleidan theinak ding lamzin umsun cu Jesuh Khrih ih zirhnak thluntu sinak in asi.\nJesuh dungthluntu pawl tuahmi le nundan ziangvek pawl hi a lem in cawn awlbik?\nPathian uknak sungah a lem in cangvaihnak hi a tihnung?\nA tak asimi Jesuh Khrih ih zirhnak pawl tuitumah kan zir dingih dungthluntu dik pawlih nundan in kan nun thei nak dingah titak zetin zir uhsi.\nMathai bung 5-7, Jesuh ih zirnak, tlangpar zirhnak ti ah kawhmi hi a hminthangbik zirhnak, zirhtu ropi bik ih zirhnak asi. Cumilakah cang khaikhawmtu a hnuaiah zoh uhsi:\nMathai 5:1-2, 1Jesuh in mipi a hmuh tikah tlangpar ah a hung kai; cutawkah cun a to ih a dungthluntu pawl a hnenah an ra. 2Cule a kam a kau ih hiti in thu a zirh:\nMathai 7:24-29, 24“Curuangah hi ka ṭongmi a thei ih a thluntu cu lungpi parih inn saktu mifim pa bangtuk a si. 25Ruah napi in a sur, ti a lian ih thlipi in a nuai ciamco nain lungpi parih sakmi inn a si ruangah a sawn lo. 26“Sikhalsehla hi ka ṭongmi a thei nain a thlun lotu cu vunnel parih inn saktu mi-aa bangtuk a si. 27Ruah napi in a sur, ti a lian ih thlipi in a nuai tikah a sawn mai; a tlu ih a siatbal thluh a si,” tiah a ti.28Jesuh in hi thu hmuahhmuah a sim ṭheh tikah miseenpi pawl cu a thuzirhmi kha an mang a bang ngaingai. 29Anih cun Daanthiam pawl vek si loin thunei zetin thu a zirh a si.\nZo in ziang a zirhmi na theih tikah na mangbang tertu, na thinlung la zettu a um dah maw, ziangthu zo in a zirh tikah?\nAtlunih Bible bungcang thu muril ziangtin atawinak in sim hnik aw?\nA tlun bungcang pahnih kan zoh asile Jesuh hnen ihsin zir tengteng a tul ih zir ngahmi pawl nunpi tengteng a tul ti alang.\nDUNGTHLUNTU PAWLIN ZIR DUHNAK LUNGPUT AN NUNPI\nJesuh in thu a zirh tikah a zirhmi pawlin an rak theihcia mi nunphung pawl hmangin tleng awknak a tulzia pawl a zirh ih a thar asimi lamzin thar ah a zirhmi pawl a hruai theu. A zirhmi pawl thu hnuai ah tuhlut awk nun a tulzia fiang ten a zirh theu fawn. Mi zapi tuahmi tuah ve menmen si loin Jesuh ih zirhmi ah an nun pumhlum le lamzin hngat aw in thu awi nun nei dingin a zirh hai.\nMathai 5:1-12, siar awla khuimi zirhnak in milai nunphung dan in an khawruahdan pawl a kalh in alinglet bik ti ah na ruat? Ziangruangah?\nA hnuailam canghnih siar hrih uhsi.\nMathai 5:1-2, Mathai 5:1-2, 1Jesuh in mipi a hmuh tikah tlangpar ah a hung kai; cutawkah cun a to ih a dungthluntu pawl a hnenah an ra. 2Cule a kam a kau ih hiti in thu a zirh:\nJesuh zirhnak cu mi tampi in an thei, asinan mi zapi in an thlun lo ih a dungthluntu pawl lawngin tlang parah an thlun. Cutin a zirhnak an ngai ngah zir ngah ih thlawsuahmi an si.\nZiangvek dinhmun ah Jesuh zirhnak hmual nei cuang in na nunah na zir ngah?\nTuzarh sungah Jesuh hnen ihsin zir ngah dingin ziangvek lungput le dinhmun ah na ret awk ding?\nJesuh hnen ihsin zir ngah dingin lunglut le dinhmunah ret awk cu Jesuh hnen ihsin zir dingin a hmaisa bik tulmi asi. Asinan a tawpnak asi hrih lo.\nDUNGTHLUNTU PAWLIN AN ZIR NGAH MI AN NUNPI\nZirnak thu rel tikah tlawngta le dungthluntu cu zir ding veve an si nan an bang aw lo tuk: tlawngta cu an zirmi theih duh ah an zir ih dikari an ngahnak hrangah asi. Dungthluntu pawl cun an zirmi vekin thu awi nun, nun ap aw hlan aw dingin an zir ih a takin nunpi dingin an zir mi asi. Curuangah Jesuh in an nun rah in zoh uh tiah fimkhur tul thu a sim theu asi.\nMathai 7:15-17, 15“Profet deu pawl khi ralring uh; an lenglam cun tuu bangin nan lakah an tlang; a sinain an sunglam cu cinghnia hrang vek an si. 16Mi ziangvek an si ti cu an tuahmi in nan thei ding. Hling kung ihsin Sabit a rah dah lo; lenhling khal in theipi a rah dah keel lo. 17A harhdammi thingkung ṭha cun rah ṭha a rah ih thingkung ṭha lo cun rah sia a rah.\nNa zir ngahmi thu na zum, na lung na cingin a tak in nunpi na harsatcan a um dah maw, ziangvek ah?\nLeitlun zumtu nun khualtlawnnak ah thlipi hrang in dungthluntu pawl nun nasa ten a nuai theu asi. Nun hram hnget zet parah hram bun dingin Jesuh zirhmi pawl cu theih, zum, lawng si loin a takin nunpi a tul asi. Cutin thlipi in a hran tluk thei lomi nun hram hgnetkhoh kan neih theinak asi.\nJesuh zirhmi ziangvek thuhrampi pawl nunpi lotheihlo asi? (Mathai bung 5-7 ah zoh in)\nZiangvek nunpi, cangvaihnak a zirhnak in a phut, lotheihlo in a tul tiah a zirh?\nTUAH IN TEL VE\nZumtu mibur, kawhhran sungah telnak in Jesuh zirhmi pawl a takin nunpinak tha asi. Jesuh zirhmi theihfeng harsa mi pawl tla zumtu dang thawn nun ih tawntehmi pawl hlawm awknak in theihfengnak tampi mi a pek asi. Curuangah a hnuailam Jesuh zirhnak pawl hi zoh tlang hrih uhsi.\nMathai 6:25-34, 25“Cuti a si ruangah ka lo sim: nan nunnak hrangih nan ṭulmi ti le rawl le nan ruangpi hrangih hnipuan pawl thu ruat le donhar in um hlah uh. Thungai ih ti ahcun, nunnak hi rawl hnakin a thupi sawn lo maw? Hnipuan hnak khal in taksa ruangpi hi a thupi sawn lo maw? 26Van ih a zuangmi vate khi zohhnik uh; annih in thlaici an tuh lo, rawl khal an khawm lo ih cuam sung khalah an khawl lo. Asinain vancungih a ummi nan Pa in a cawm thluh a si. Vate hnakin tampi nan sunglawi sawn a si lo maw? 27Nan donhar ruangah nan nunnak caan tawite tal nan sauter thei maw?28“Cun ziangah so hnipuan thu ah nan don a har? Hramlakih pangpar khi zohhnik uh; hna an ṭuan lo, pathnuk in thiam an tak fawn lo. 29Asinain atu-ah ka lo sim: siangpahrang Solomon hman, kha tlukin a lian nain, a lennak le a hnipuan in hi pangpar ih mawinak a tluk lo a si. 30Tuihsun ah a nung ih thaisun ah meisa sungih paih ding hrampi hman a ceimawitu Pathian cun cuih pawl hnakin nannih cu a lo thuam sawn lo ding maw? Nan zumnak a va mal lawmmam so!31“Curuangah ‘Ei in ding le sinfen ding tla khui-in so ka ngah ding,’ tiin donhar in um hlah uh. 32Hi pawl cu Pathian thei lo khawvel pawlih an helhkam ringring mi an si. Vancung ih a ummi nan Pa in hi thil pawl nan ṭulzia cu a thei a si. 33Cuhnakin Pathian Uknak le a felnak hawl hmaisa sawn uhla thil dang hmuahhmuah cu a lo pebeet ding a si. 34Curuangah thaisun hrangah donhar in um hlah uh; thaisun in donharnak amah tawkin a nei ve ding. Ni ni khat ih a phurhmi harsatnak tlunah a dang beetcih ding a si lo.\nHimi bungcang sungah ziangmi thupi, thuhram khaikhawmtu thutak a sim?\nTuzarh sungah himi thutak zirhnak cu ziangtin na nunah na nunpi ding?\nTHLCAM DIL DUHMI NGAN AW:\n-Bible siar ding pawl siar in Thiang Thlarau in a lo zirh thar mi ngan khum aw\n-Nitin Bawipa thawn can fianhrial hmangin thlacam\n-Na it that lo sung poh cu catbang loin thlacam in Bawipa Pathian Thlarau lamhruai nak hnuai ah zir duhnak lungput thawn na can hmang aw.\n-Dungthluntu cun zir duhnak lungput an neih ih canpualtha thupiter ringring\n-Dungthluntu cun an zir ngah mi pawl an nunpi taktak asi\n-Tlangpar sermon Mathai bung 5-7 siar suak aw, a cang thei asile on in siar aw.\n-Insang lole rualpi pawl thawn Bible zir tlang dingin sawm aw\n-Bible zohlo in ngah aw: Mathai 7:24, “Curuangah hi ka ṭongmi a thei ih a thluntu cu lungpi parih inn saktu mifim pa bangtuk a si.”\n-A tak nun ah thlarau rah (Gal 5:22-23) ah a sim vekin nangmai nunah a rah suah mi le na kiangkap milai pawl nunah thlarau rah a rahsuakmi pawl khaikhin in ngan khum aw.\nNITIN BIBLE SIAR IN THLARAU IN A LO ZIRH THARMI NGAN KHUM AW:\n1. SAM 119:1-24\n2. SAM 119:25-48\n3. SAM 119: 49-80\n4. SAM 119:81-104\n5. SAM 119:105-136\n6. SAM 119:137-160\n7. SAM 119:161-176\nNA THINLUNG SINAK TAKTAK\nA thupi mi cu kan zummi, kan zum kan timi le kan tuahmi a zulh peh awk ding asi. Jeremiah in hitin a sim:\nJer. 17:9, “Milai ih thinlung cu zoso a theithiam ding? Ziangdang hnakin mibum hmang bik a si; Damter dingah a harzet, a natnak a besia tuk!”\nVoi tampi mah le mah bum awknak thang sungah kan tla lut theu. Kan zummi a dik, a tha ti men lawng in kan duhtawk theu ih tuahnak tel lo cu tihnungza a rak si ziar.\nJer. 17:10, 10Keimah Bawipa in milai ih thinlung cu ka hmu ih an sunglam thil ka hniksak. Mikip an nuncan daan in ka zoh ih, An tuahmi vekin ka tuah rul ve,” a ti.\nTikcu reilo te sung daiten um in Pathian hmaiah um in cek aw fel aw. Pathian hnenah na thinlung lo cek felin na sinak taktak lo theihter dingin dil aw: Ka zum na timi le na tongkam, tuahnak Pathian mithmuh ah a zulh peh aw maw, ti lo theihter dingin thlacam aw.\nPathian in ziang alo theihter?\nPathian in a lo theihter mi na sanletnak hrangah ziang na tuah a tul?\nDUNGTHLUNTU PAWL CU ZIR DUHNAK LUNGPUT THAWN AN NUNG\nCat bangloin a phone a tham rero tu pakhat cu na biak khal asile a thinlung zaten a lo pek ih na thu a ngai ding cu a har zet ding. Cuvekin leitlun thu, kanmai duhmi in kan thinlung a luahkhat tuk tikah Pathian in in biak duh tikah asi ve pang pei maw?\nPathian in ,”ka lo zirh duh nan nang cu:\n· Na hnatuan na buai tuk\n· Na thinbang in na ruahnak a lo luahkhat theh\n· Nuamnung na duh tuk\n· Ka tongkam na ngai duh lo, in ti rero tla asi thei.\nPathian aw kan theih le theih lo cu kan thinlung sangka ong in zirh duhnak, theih duhnak, nunpi duhnak thawn nitin kan can kan hmang maw timi parah a thum aw asi. Dungthluntu diktak cun Pathian aw ngai in an leitlun nun an nung, cutin Pathian in a simmi pohpoh nunpi dingin an man cia ringring.\nPathian aw theithei lo dingin ziang hnatuan, ziangvek dinhmun, kiangkap minung, thiltimi pakhatkhat in a lo kam theu?\nKhrih dungthluntu taktak pawl cu Pathian thu theih duhmen in a tawk lo ti an thei; Pathian thutak an theih theinak ding hrangah an pum an pe, thildang hnakih thupi bik ah an ret asi. Pathian thu theih cu duhlo cingin theih asilo ih duhnak ngaingai thawm hawl in pumpek nun nei in zianghmuahhmuah hnakin a thu theih cu thupibik ah a rettu pawl hnenah Pathian a phuang suak aw ih Pathian aw an thei theu asi. Dungthluntu pawl cu zarhkhat voikhat biak inn ah fah tahratin midang thusimmi ngai in an thang lo, zarhkhat voikhat Bible study tuah men in a tawk lo, thlarau nun cawmtu ah a tawk lo. Anmah rori in an hawl ih theih duhnak taktak thinlung thawn Pathian thutak an hawl, tanta tulmi an tanta ih an nunah a thupi bik ah an ret ringring asi. Nitin te Jesuh aw thei dingin thinlung sangka ong aw tanta tulmi tanta in an thinlung sangka ong in Pathian aw an ngai ringring asi.\nA tu ah Jesuh hnen ihsin zir duhnak na neih mi hi na lungawi kim tawk maw? 0 ihsin 10 tiang na lungkim zia sim hnik aw.\nLungkim lo lawlaw : 0, 1 , 2, 3, 4, 5, 6, 7, 8, 9, 10: lungkim tuk\nMathai bung 5 ah dungthluntu pawl in Jesuh zirhnak ngai dingin tlangparah an kai. Dungthluntu pawl in Jesuh zirhnak ngai dingin lam hla feh in tanta mi nei in an pan hi tuitum lawng asilo.\nMathai 17:1-2, 1Ni ruk hnuah Jesuh in Piter le Jeim le a nau Johan kha tlang saangpi parah a kaipi ih anmah lawng an um. 2Cule an mithmuh rori ah Jesuh cu a hmuihmel a thleng aw; a hmai cu ni bangin a tleu ih a hnipuan cu mi tlet thei khopin a raang.\nHitum khalah dungthluntu pawl in Jesuh hnen ihsin a zirhnak ngai ngah dingin ziangkim dunglam ah an tanta ih an tikcu can, thazang pe in tlangparah an thlun asi. An hlawhngahmi cu zianghman ih lei thei lo mi mankhung thutak asi.\nMathai 17:1-13 siar awlam dungthluntu pawl in Jesuh hnen ihsin ziang an zir ngah?\nZiangti vek can ah Jesuh cu nangmah zirhtu ah na co hlang ngah?\nMi tampi cu tlangsang par kai paih lo in Jesuh dungthluntu tha an si dah lo; Jesuh thu an thei nan, tlangsang an kai paih lo, an thang dah lo, an kel le bawr in thlarau lam nun pitling si thei dah lo in an um theu. Riahsiatza asi. Pathian aw khal an thei dah lo. Asinan Jesuh zirhnak thlun dingin ziangvek tlangsang par khalah kai tahratin dunglam ah ziangkim tanta in Jesuh hnen ihsin a zir tu pawl covo cu lei hlawnthil man in lei theih asilo.\nNitin, nahzi kar tin, Jesuh aw ngai in a thu thlun dingin ziangtin nangmah le nangmah na thei aw ter cingcing thei ding?\nDUNGTHLUNTU PAWL CUN AN ZIR NGAH MI AN THLUN\nBible thu pawl siar tikah tuksumza tampi a um. Asinan Jesuh tlangpar sermon mi lak ihsin a netalam ah a simmi hi tuk a sumbik ding tiah zum a um asi.\nMathai 7:21, “ ‘Bawipa, Bawipa,’ tiih i kotu hmuahhmuah in vancung Uknak an thleng thluh lo ding; vancungih a ummi ka Pa ih duhnak a tuahtu lawnglawng an thleng ding a si.”\n“Vancungih a ummi ka Pa ih duhnak” atimi hi ziang asi tiah na mangbang rero tla asi thei men. Pathian thu ngai timi hi thildik tuah menmen in a tawk lo. Angaingai ah thildik tuah na cingin tumtahmi a dik lo ahcun Pathian in a hua zet asi.\nIsaiah 1:11,15, 1 Bawipa in, “In pek ringring mi thawinak pawl hi ka duhzet ah maw nan ruat? Thawinak ih nan ur mi tuu pawl le nan ṭilva thau zetzet pawl hi ka khop zo. Nan caw, nan tuu le nan me thisen pawl hi ka ningtuk zo! …15Baan pharh in thla nan cam hman ah ka lo zoh lo ding. Ziangtluk tam ih nan cam khal le ka lo ngaisak lo ding; ziangah tile nan kut cu thisen in a khat a si\nMathai bung 7 le Isaiah 1 na siar tikah ziangvek in na lungsungah na ruat?\nTuisan kawhhran nangmai hmuhtawmi parah hngat aw in Isaiah 1:11 hi ngan sal hnik aw. (Isaiah in amai san minung pawl hnenah ca a ngan vekin tui na umnak kawhhran ah Pathian in ca a lo ngan ter si bang sehla).\nA lem le a tak cu a rah in theihtheih asi tiah Jesuh in a sim. Jesuh in a simmi hi Isaiah in a rak simmi thawn thu hmunkhat asi.\nIsaiah 1:16-20 siar awla Pathian thu lung pawl nun ah “rah” ziangvek an rah timi ngan aw.\nJesuh dungthluntu pawlin Thuthlungthar ah cakuat an ngan tikah “rah” thu nasa ten an simfiang asi. A lar bik cu Paul ih ngan mi hi asi thei;\nGal 5:22-23, 22Sikhalsehla Thlarau ih a rahsuahmi cu duhdawtnak, lungawinak, hnangamnak, lungsaunak, mi zaangfahnak, ṭhatnak, rintlak sinak, 23nunnem tangdornak le suup theinak tla an si. Cubangtuk rah umnak ahcun daan cu a ṭul nawn lo.\nJesuh dungthlun cu tumkhat lungkimnak in thuhluknak tuah men a tawk lo. Cutin hmakhat te ah rah a rah theih fawn lo. Inn hnen te ka duhdawt kei, rem daihnak ka tuah kei, rah tampi ka rah ding ti theih asi fawn lo. Jesuh dungthlun in a zirhmi vekin kan nun tikah a mah bang sinsin in kan nun a thangso vivo tik lawngah thlarau rah cu zumtu nun ah a rah suak vivo dingmi asi. Khatlam zawngin kan sim asile thiltha tampi tuah nak in Jesuh dung kan thlun asilo. Thlarau rah kan nun ah a rah suak mi in Pathian kan sungah hna a tuan rero asi ti langtertu asi sawn.\nThlarau rah ziangmi na nunah a lang hngan bik?\nThlarau rah ziangmi na nunah a lang mal bik?


Nunau pakhat cu Thla 5 sungah Voi 31 rori Covid 19 a positive | Falam Online Media\nNunau pakhat cu Thla 5 sungah Voi 31 rori Covid 19 a positive\nJanuary 24, 2021 January 24, 2021 Ni Hnem Sung\t0 Comments\nIndia : Rajasthan, Bharatpur ih um kum 32 mi nunau pakhat cu Thla 5 sungah voi 31 rori Covid 19 a positive.\nHmaisabiknak cu August 24, 2020 ah a si ih, RT-PCR thawn voi 14, antigen test thawn voi 17 an check nakah voi 31 rori Covid nathrik an hmu.\nAmah hi thilung lam siseh tisa lamzawng khalin sambaunak nei a siih Apna Ghar homecare ah zohkhen in a um. Pasal le nu le pa nei nawn lo a si ih a nau i finkhawimi a si.\nA woman in Rajasthan`s Bharatpur district, who got infected with the deadly coronavirus nearly five months ago, has tested COVID-19 positive for 31 times https://t.co/ijGhhK5JiB\n— George Cheriyan (@GCheriyan) January 23, 2021\nApna Ghar founder Brij Mohan Bhardwaj in “zohtu ṭhiṭha khal a neilo ruangah kan mah in kan enkol. Kan zung ah testing facilities kan nei cih. Antigen test voi 17 kan nei zo ih a zaten a positive” a ti.\nRT-PCR test nak neitu Dr Kaptan Singh khalin “RT-PCR test nak hrang sample laknak cu September 4, 9 ah siseh, October 1,7,15 ah siseh, November 2,9,18,23 ah siseh, December 1,7,14 le 25 le netabik January 7 ah kan nei. October 15 ta kan test mi cu a negative ih cu hnu in Covid nat pianhmang lang loin a um”.\n“Covid nat pianhmang lang loin le a um ih, thil cang thei pakhat cu a pumpi le rilte ih um mi cangvai thei nawnlo covid nathrik ruangah positive in a lang mi khal a si thei. Curuangah a taksa par ih nathrik hin midang a suan thei ka zum lo” a ti.\nThis woman tests positive for Covid 31 times since August https://t.co/uTHyoUPACL via @TOICitiesNews\n— TOI Editor (@TOIEditor) January 24, 2021\n← Dustin Poirier in Conor McGregor a Knockout (Technical)\nFalam : Canbary ih Lungkuai Tlang cu View Point ah canter tum →\nNauhak pawngsual ruangah Voi 146 Vuakthawi Hremnak A Tuar\nCovid 19 vaccine dawt hmaisabiktu in a tuar mi Side Effect rel suak


Biakinn Sungah Ava Lut Ih A Pasal Itpitu Cu Tisa In A Tawih – Meifar\nOctober 14, 2021 admin Leitlun 0\nNigeria, Ogun State ih um nu pakhat in a pasal itpitu ih hmaiah tisa so burbo lai in a tawih ih a taksa cu a kang. Mi tuahmawhtu cu kum 37 mi Joy Sunday a si ih fate 2 anei zo. Hliamtuar ih hmin cu Justina Ameh a si, an kiangih um a unu in Joy Sunday cu a pombet ih a kut ah nam in a dawt.\nCumi hnuah kiangkap um mipa pawlin an va kaibet ih police kut sungah an hlan. Joy Sunday in “Ka pasal arak itpi ṭheu ruangah ka khuaruahnak khal a tibuai thluh. Himi sun ah biakinn sungah ara lut ih in camsiat ciamco.\nDaiten ka suak tum zawngah ka kor dunglam a dir ih a tlek. Ka thinheng tuk ruangah inn ah ka va tlung ih tisa ka la hnuah a hmaiah ka tawih” a ti.\nJustina Ameh ih unu in “Spring of Life Global Ministry sungih kan um laiah Bucket ah tisa thawn ara lut ih ka naunu ih hmaiah a tawih. Curuangah ka kaibet ih ka kut ah nam in a dawt, cumi hnuah kiangkap um pawlin an ra kaibet” a ti.\nJustina Ameh khal a pasal thawn an ittlang le ittlang lo thu an sut ih Justina Ameh in “A pasal thawn kan karlakah ziangthu hman aum lo ti ka lo tiamkam” a ti. Justina Ameh cu Strong Tower Hospital ah an phur ih a hliamhma pawl an tuamhlawm, Joy Sunday khal palik pawlin an kai ih an thubuai cu an zingzoi rero lai.\nRalkap Pawlin Mi An That, Inn An Urkang Thuhla Ah CNDF In Thu An Suah, “Kan Thungrul Sal Ding”


NUG Defense Ministry Thusuah – My News\nNUG Defense Ministry Thusuah\nadmin April 28, 2022 Leave a Comment on NUG Defense Ministry Thusuah\nNUG cozah hnuaiih Defense Ministry cun military council thunun Pyusawthi tel firfiak pawl hnenih tel hremnak lekkawh a si ding thu a puang suak.\nMisual military council-in nitinin a force mal vivo ih cu mi ai ih an ret mi Pyusawthi, misual pawl dinin, ralthuam leh ralkap raldo dan zir ter in mipi palbetin an that ih, khua an ur ih, tharum thawhin, human rights an bawh sia ih, mipi an chawhbuai bakah mipi kilhimtu pawl (PDF) leh mipi ralkapte bei letih an cang vai theu mi thu NUG cun thusuah a tuah.\nNUG cun cu mi misual pawl leh nunrawng ih cang vai theutu misual ralkap lam tang pawl, khua ur siat hmang pawl kum tling lo nauhak ralkap tan ter leh nunau pawngsual ih, mipat nunau lam ih khaw lo takte cu Defense Ministery cun a zoh ring ring ih, record a nei a si, cu mi misual pawl par ih hremnak lekkawh a si rualin a tuartu mipi pawl hrangah theih tawp suah ih diknak hailansak leh an diknak chanvo pek let leh an si ding th a tarlang a.\nNational Unity Government hnuai ih Defense Ministry cun democracy ring tlattu, politics thlir dan bang awk lo ruangih, dinhmunin a zir loh ruangih CDM zawm thei lote cu hreman pek a si lo le misual ralkap lam tang ti vek maw an si lo ding thu a sim rualin rualin, military council thawn tharum thawhnak ih hnamhnawih leh thlawptu cu ngaihdam an si lo ding ih, dan ding lai vek leh ralkap dan vekin hremnak pek an si ding thu a sim lang cih a si.\nKalay Peng Myitthar Tiva Hlei Ah Ralhrang Tih Ah A Zam Mi Mipi Cheukhat Hlei Cimh Ruang Ah An Nun Nak A Liam →\n← Film star Khaing Tin Kyi-i pasal Ko Khan Naing chu sipaiin an man a, sipaiho lobby Hein Nyain Oo a hek vanga man an nih thu hriat a ni


Tufang Online ih Lar zet mino pahnih tei` thuhla Dik | Falam Online Media\nSeptember 11, 2021 September 11, 2021 Ni Hnem Sung\t0 Comments\nTufang, Kawlram mi lakih lar zet thi le hnai thawi` kut zungthum thlir lai mino 2 ih zuk cu Kayah ramṭhen Dimawso peng ih zuk mi a si tiah khuami pawl in Irrawaddy hnen ah an nemhnget.\nGangaw PDF kai tuar pawl an si tiah thuthang a suak lawk nan Dimawso peng ih khuami pawl cun September 8 ih kaih tuar Fidel Lay (kum 14) le Paskua Lay (kum 15) pawl an si tiah an sim.\n“An pahnih in Sanpiah peng 6 khuami an si tiah an sungte hnen in thufelfai kan thei. Gangaw ih zuk mi a si lo. Zuk suak thok nak Hram kan hawl nan kan thei ciah hrih lo. An zuk nak hi kan theih mi hmunram a bang tuk ruangah zirzoinak kan nei cu ခမရ ၄၂၇ kiangkap a si ti kan thei suak. CDM tuahtu ralkap pakhat hnen khalah kan sut ciang ih a si ko a ti” tiah khuami pakhat cun a rel.\nMino 2 hi PDF an si tiah online ah a darh nan an sungkhat naivai mipakhat cun “PDF an si lo. Mawh neilo an si. Ziangvek dinhmun an thleng ti kan thei ciang hrih lo, zirzoinak kan nei rero lai” tiah FB cahmai ah a ngan.\nNUG in raltho ṭhangphawknak tlang an than Ni, September 7 zaanlam nazi 3 hrawngah Dimawso peng ah SAC ralhraang le KNDF ralkapbu nasaten an kapaw ih Sanpiah peng 6 khua telin Dimawso peng ih khuami tamzet cu humhimnak hawl in hramlak ah an beu.\nFidel Lay le Paskua Lay khal cu ralkian pawl lakih telve an si ih ralhraang pawl ih siatsuahmi an khua haal dingih an tlun lai ah SAC ralhraang pawl ih kaih an tuar mi a si ih an rual in mino dang kai mi khal an um tiah theih a si.\n← Ralhraang kut tuar PDF sungtel 13 le khuami 4 hrangah Phuba an la\nSAC ralhraang in Emergency thuphuannak a nei →


Japan Cun A Ram Tuah Tlangleng Cangkang Khan Thar Cu Myanmar Hrang Dingah Kuat – Vapual Auaw\nAugust 22, 2020 vapual auaw Ramsung Thuthang 0\nCovid 19 donak hrang dollar tamzetin Myanmar ram bawm zotu Japan cun a ram tuah tlangleng khan cangkang cu Myanmar hrang dingah a kuat fel zo thu a tarlang.\nDiesel Electric Multiple Unit (DEMU) tlangleng cangkang cu Yangon le Mandlay karlak tlangleng zin ih tlan ding a si ih August 21 ah Japan cun a ram in Myanmar ah a kuat fel. Japan ih kuatmi tlangleng khan thar cu ramdang tlangleng bangin cangkang le sanman a si ih hahdam zetin Yangon le Mandalay karlak ah tlangleng in feh a theih thlang ding.\nJapan in tlangleng inn khan Myanmar hrang a kuatmi pawl cu lawng in phurh a si ih Myanmar a thlen veten ziangkim buaipi cih ding a si. Ziangtikin himi tlangleng inn khat thar a tlan thok ding , to man teh a kel sipei maw timi cu than a si hrih lo ih mipi hngahhlap zetmi a si.\nHimi tlunah Germany khalin Myanmar a bom ding thu theih a si ih yuro 31.5mllion tluk Myanmar a kuat ding tiah ramdang vuanci in mipi simtheihnak a nei. Himi bomnak sungin yuro 18m cu khawte pawl ṭhansohnak ding ,fimzirnak ding le ṭulsammi dang hrang hman tum a si ih yuro 13.5m cu cet thilri, bulpak ṭhansohnak, meisa hrang le sumpai hawlnak ih ṭhansohnak hrang pawlah hman a si thu mipi theihter a si. ( Myanmar News Journal )


Tedim Ah Ralkap Le Mipi Kilhimtu Pawl An Kapaw Ih Ralkap 2 An Thi – Meifar\nTedim ramsung Kennedy tlang hnuai ah CDF KKG (CDM Siyin) le PDF Zoland pawl an tangtlang ih ralkap pawl an kap.\nNovember 5, 2021 sun nazi 3:30 hrawngah tlang hnuai ih um ralkap 4 cu an va kap ih ralkap 2 an thi, ralkap pahnih cu hliamhma thawn an tlansuak. Meithal pahnih khal an laksak thu PDF Zoland thuphuangtu in a rel. Mipi kilhimtu lam ah pakhat in hliamhma nazet a tuar.\nPDF Zoland thuphuangtu in, “Kennedy tlang parah ralkap pawlin sakhan te an nei. Ralkap 4 cu motor lamzin kap ah an ra ṭum ih kan rak kap, ralkap pawlin lamzin kap ah sakhan an din vivo ih khualtlawng pawl hnenah sumpai an dil ṭheu” a ti.\nKalaymyo ihsin Chin ram lamzin tluan Khaikam, Taingen, Kennedy tlang le var lilawn pawl ah ralkap in sakhan te an din ih khualtlawng sukso pawl hnenah san le vang um loin sumpai an rak dil ṭheu thu pawl theih a si.\nRalkap In Thantlang Inn An Urkang Sal (November 6)


CNF/CNA le CDF Tawlrelnak In Tlawnginn Ah Chin Thantar An Zar – Meifar\nMindat le Thantlang peng sung hmun ṭhenkhat ah CNF/CNA le CDF pawl tawlrelnak in tlawnginn ah Chin thantar an zar ih nauhak pawl tlawng an kai. 2008 ralhrang daanhrampi ah tlawnginn ah Myanmar thantar zar ding timi cu an tar lo ih Vapual zuk a cuang mi Chin thantar sawn an zar.\nKhuami upa pakhat in, “Kannih tlang cu CNF/CNA uknak hnuai ah meeting kan tuah ih nauhak tlawnginn pawl kan ong. Cazirhtu khalah CDF ralkap tampi an tel” a ti. Rakhine ramsung khalah Arakan Army leiram sungih nauhak tlawnginn cu an ongsal ih Rakhine thantar an zar.\nTlawngta nauhak pawlin hla an sak tikah Rakhine miphun hlapi an sak. Rakhine ralkap upa in, “Tlawng pawl kan ongsal ih nauhak pawl tlawng an kai hi ralhrang pawl kan tanpi tinak a si lo. Rakhine miphun hrangah a si, tlawnginn ah Rakhine thantar kan tar ih Rakhine hlapi kan sak. Myanmar hlapi “တရားမျှတ၊ လွတ်လပ်ခြင်းနဲ့မသွေ” timi kan sak nawn lo” a ti.\nRamkhel hminthang pakhat in, “Ralhrang pawl kan do rero laiah hitin tlawnginn ah mai thantar le hla an sak cu a ṭha tuk. Democracy rim a nam rero zo, Democracy nitleu mawi pakhat a si” a ti.


UICO LE ARCANG SUAL AW(Video) – Times Of Chinland\nA tlangpi thu in Ar cun Uico cu an tihkel ih hrekkhat Uico tla cun Ar hi an dehtheu lam khi a si.Hmanseh hi Uico ziangih siarve lo ih sualtu Arcang maksak Video cun tulai Online ah hmun a luahkau nasa.\nHi Video sungah Uico le Arcang cu tha thlah loten an sualawk ciamco cu hmuh a si ih veihnih veikhat Arcang hngawng cu Uico in a keungah zuakzo nan Arcang cun thathlah loin theitawk suah in a sual thotho.\nNatebik ahcun tha thlah riai loih a sual ruangah Arcang cun nehnak co in Uico cu a tlan.Cumi khal ih diriam hrih lo Arcang cun Uico cu a dung ihsin a dawibet ciamco cu maktak ih hmuh a si.Himi hi khawitawk ih thilcang mi a si ticu tarlang a si lo.


NEWS UPDATE KALAYMYO KHAWPI DIN HMUN – Thechinlandtoday\nNEWS UPDATE KALAYMYO KHAWPI DIN HMUN\nadmin July 21, 2021 Leave a Comment on NEWS UPDATE KALAYMYO KHAWPI DIN HMUN\nZohthim tlak leh pawrh tlak zet mi ram leh miphun duhdawtih Covid-19 lakih tha petu bawmnak beisei nei lo zumtu pawlih thla camnak lawng beiseitu, Chin Pawlpi Kalaymyo Volunteers pawlih auaw.\nBawmnak beisei in zohman pumpeaw kan um lo, Kan mi le sa ruat in si kan titheitawk kan suah, Nan thlazacamnak hi kan beisei, Mipi riantu volunteers pawlih auaw, Chin Pawlpi Kalaymyo Volunteers, Pathian in lo kilhimin thlasuahnak lo pek hai seh.\nTuizing Kalay Khawpi dinhmun , Tuizing zinglam 4am ihsin Kalay Khawpi ah Oxygen bur Thun dingin mipi tamtak cu oxygen thunnak hmaiah an rak hngak ṭhepṭhep zo ti a si. Zing 4am ah oxygen thunnak Hmai ih a tlartlar in an retmi oxygen bur ih bur 200 lai a si.\nRam tinkim um mi pawl bawmnak thawn an lei mi Oxygen thunnak cetpi hi nikhat ah liter40 tlem oxygen bur 30 in 40 tiang Thun a theih ih,Tuisun July ni,21 ihsin Dengyin siizung ah bur thum an pek dingih cu lo hmuahhmuah cu a ṭultukmi pawl hrang ah Thun sak ringring an si ding.\nKalay Khawpi, Ralkap in daan lo in Myanmar ram uknak a lak ni ihsin Tuisun ni (163)kim tiang nikhat te hman cawl lo rorin lamzawn Duhporhnak nei ringring tu Kalay mipi pawl. #Zalen\nZei Ruangah Chinmi Pathian Rian Tuan Tu Tam Pi Kan Thih Nak Aruang By Evan Tluang Lian →\n← PDF-KALA-IN TAHAN KAHAWKNAK THU SUAH, MILITARY COUNCIL HNUAIIH HNA TUAN MI TING 12 AN CAWL


Helicopter Hmangin Thawngtla Tlansuak - Chinland Today Media\nFebruary 24, 2009 12:53 am·0 comments\nMizansun simlam nazi 3:30 hrawngah Greece ramih Koridollos thawng In ihsin Misual hminthang mirukhlo hmang Vassilis Paleokostas, leh a ruapi Albania mi Alket Rizai cu Helicopter hmangin an tlansuakih. Himi tei pahnih hi tuihlan kum 2006 khalah himi hmunih sin hivek cekci in Helicopter hmangin anrak tlansuakzo. An thawng tlaknak Korydallos thawng In tlunah an ruapi pawlin Helicopter hi an ttum terih hridai an thlakih cumi cu an vawkso ih an zuanhlopi asi.\nHi mi an zuanzawngah Thawngtla kiltu Police pawlin anhmuih an kap ciamco nan Helicopter sungih sin nuanu pakhat in Machine Gun in Police pawlcu a kap ciamco veih an tlansuak thei asi. Himi tei pahnih ih tlansuak nak Helicopter hi hmunhla pi tlanglak lamzin pi parah hmuh sal asinan an mahpawl cu an raktlanhlo thluhmanih. Himi kiangkap pawlhi Paleokostas ih rak umtheu nak leh a rak relh ttheu nak hmun a si.kum 2006 ih hiti vek thotho ih an rak tlansuak ttun ah cun police pawlcun Cozah Upa pawlin thawng In an rung zohzik asi dig tiah an rak ruatih ziangti hman in tinak cang khal an rak thiamlo.\nPoleokostas hin tuihlan ah milian hminthang George Mylonas a rakru hlo zoih a tlensuaknak paisa tamzet an kuanhnuah suahsal a raksi. Himi an tlansuak theinak ding ih raktawlrel saktu a naupa Nikos cu kaih ih thawng thlaklai asiih. A ule pawl an tlansuak hnu tla ah cun fimkhur zetih an kilhim zum asi.Hi Thawngtla tlansuak Poleokostas, hin thawng In sungih a umlai ihsin Lawngthawi sumdawng milianzet rukhlo danding khal a tawlrelih A rualpi pawlin hi Miliamzet pahi an rukhlo hnuah dollar Million 38 in an tlensuak aw ter a si. An tlansuak nak hmaisa zohfiangtu pawlcun hi Korydallos thawng In tlunah hivek Helicopter tumthei lo dingih thirsur zar a ttul tiah an simnan tisuak nak a umcuanglo ih tuittum ah Helicopter thotho hmangin an tlansuaksal asi.\nCairo Khawpi Ah Bomb A Puak\nMizanzing ah Egypt ram Cairo khawpi ih Khan Al-khalili bazar ah Bomb a puakih minung pakhat a thi ih midang 25 in hriamhma an tuar. Himi Bomb puakthu thawi pehpar aw in minung pathum an kaihthu Cairo Police pawlcun an sim. Hi Bomb puakih mithi leh hriamhma tuartu pawlhi ramdang mi deuhhlir an siih mithi hi Franch mi Fala kum 17 mi asiih hriamhma tuartu pawlkhal hi a tambik cu Franch mi an siih. Franch mi minung 17 in hriam hma an tuarih German mi 4 leh Egypt mi pathum pawl an si.\nHimi Franch pawlhi fala leh tlangval hlir an siih Franch ram Paris khawpi ihsi Cairo tlawng mipawl minung 54 sungih ta an si. Hi Bomb puahnak hmunhi kum 1,500 hrawngih Upa Khan-Al Kalili bazar asiih himi hmunhi ramdangih si Cairo khawpi tlawngpawlcun an pal ringring mi asi. Hi Bomb puakih thi leh hraimhma tuartu pawlkhalhi Cairo khawpiih ni ziang mawzat an camhnuih an tlunzikzawngih bazar thilri leiih vak mipawl an si. Franch President Nikolas sarkozy cun Cairo khawpi Bamob puak ruangih Franch fala a thileh midang tampi in hriamhma an tuar cu pawi a tithu simin a tuarpi thukhal a sim.\nSri Lanka Cozah ralkap pawl leh LTTE Tapung pawlcu tihni sunih sin nasazet in an kap aw ciamco salih. Sri Lanka Cozah ralkap pawlin an simnakah LTTE Tapung minung 73 an kahthat thu an sim.Cui tlunah mizansun ah LTTE pawlih hmunpi a tangsun Mulaitivu khal nasa zetin an kap bet vivo ih. LTTE pawlcu an dinhmun a se zet thlangih an Uk mi ramkhal a fiakzetzo tiah an simbet. Sri Lanka Cozah ralkap pawlhin Mullaitivu hi hmuntin kimih sin an kap rero ih LTTE pawlih ralthuam tuahnak hmunpi an laksak zo thukhal an sim.\nSri Lanka Cozah ralkap pawlleh LTTE pawlhi Zarhte sunih si khan Puthukudiyirippu leh Ampalavanpokanai kiangah an kai aw salih. Sri Lanka Cozah ralkap pawlcun an raldo nak cu an tthehzik te tiah an simih. LTTE Tapung pawlih ruang 11 an sarih LTTE Tapung nunau ruang sezetzo mileh a kenmi ralthuam pawlkhal an sar thu an sim. LTTE pawlih hmanmi Electric Genarator khal an sarbet thu an sim.\nUNHCR Hotu John Solecki An Thah Leh Thah Lo Fianglo\nTuithla ni 2 ih Pakistan ram Quetta bialih Bolochistian Liberation United Front (BLUF) pawlin an rukhlo mi UNHCR hotu John Solicki, ih thuhla ah thuthang dangdang a umih . Thuthang hrekkhat in an simnak ah John Solicki, hi an thatzo tiah an tarlangih. Asinan UNHCR thu puangtu cun hithu hi a hnen a thlen hrihlo thu a sim. Pakistan TV channel hrekkhat cun Mi pakhat in Quetta Press Club bia in John Solicki hi an thahzo thu leh a reihlanih a ruak an hmuh thei ding thu a sim tiah a tarlang.\nPolice pawlcun himi Quetta Press Club betu hi an zingzawi cihih. Balochistan lamih si biakmi asi tiah an sim. John Solicki hi Quetta ih UNHCR hotu a siih tuithla ni 2 ah khan meithal ih tin in rukhlo asiih. A Motor mawngtu cu kahthat cih asi.(BLUF) Tapung pawlcun John Solicki hi an kutsungih a umlai thu an sim ih (BLUF) Tapung pawlcun Pakistan thawng In ih an mileh sa nunau minung 141 pawlcu suahter an duh thu an simih, cumi lo midang an mi leh an sa an thuhla an theih theilo mi 6,000 laikhal an umnak leh an thuhla simfiang dingah Pakistan Cozah cu an ngen cih asi, John Solicki ih nu kum 83 micun a fapa John Solicki ih suahthei nakding TV sungin a dilih cumi hnu ah an thahzo thu an rellang salih .Asinan cumi hnuah a ru hlotu pawlcun John Solicki hi a damlai tiah an simsal.\nIsrael Cozah Tuah Thei Hrihlo\nTuithla Feb, 10 ih Israel ram Parliament hril awknak an neih hnuah Cozah tuahtu ding thu fiang a um thei hrihlo ih. Mizansun ah khan Likud Party hruaitu Benjamin Natanyahu leh Kadima Party, hruaitu Tzipi Livni cu nazi pahnih sung hmaitawnin an kawm aw ih Cozah tuahtlang danding an rel tlang. Hi an biak awknak ah hin Tzipi Livni cun Cozah nak tuahtlang ding thu ih an biakawknakah thurel fiangcat mi an neih thei hrihlo thu a simih biakawk leh a duhthu khal a sim.\nRelzo vekin tuikum an hril awknak ah khan Tzipi Livni ih hruaimi Kadima party in Seat 28 anla ih Benjamin Natanyahu ih hruaimi Likud Party in Seat 27 anla ve ih. Cozah nak tuahthei ding khawpih Seat lathei an um lo ruangah Likud Party hruaitu Benjaimin Natanyahu hi thlawptu a neitam sawnih. Cu ruangah tui kandung tlawngkai ninga ah khan President Shimon Peres, in Cozah tuahding ah a sawmzo asi. Tu ih Foreign Minister ttuanlaitu Nunau ropizet Kadima Party hruaitu Tzipi Livni, hi Israel leh Palestinian karlakih rualremnak hawlduh mi asiih. Cu ruangah Party dangpawlhin an duhtuk lomi asiih Benjamin Natanyahu, hi Palestinian pawlleh Hamas pawlin Israel Prime Minister a si ding an duhlo zetmi asiih a mahhi tuihlan khalah Israel Prime Minister rakttuanzo mi kawlsen leh mi thinlung ruhzet asi.\nPakistan Ralbawi US Ah Tlawng\nPakistan ralbawi hotu bik General Ashfag Parvez Kayani, cu US ram hotu pawl tawngdingin Washington a thlengzo ih.America Cozah hotu pawl a tawngdingih Afghanistan leh Pakistan thuhla ah America Cozah thar Policy a relpi ding. General Kayani, hi kum 2007 ihsin Pakistan ram ralkap hotu bik asiih tuitum hi US a tlawng vawi khat nak a si. General Kayani, hi US ah zarh khat a cam dingih. A cam sungah US ralkap hotu pawl leh President Obama ih Cozah thar Upa pawl a kawm vivo dingih. Afhanistan leh Pakistan ih Taliban Tapung pawl dodan dingkhal a relpi dingih ruah asi. General Kayani hin US ralkap Joint Chief of Staff Chairman Admiral Mike Mullen, US Central Command Hotu General David Petraeus leh Defence Secretary Robert Gates pawlkhal a kawnding.\nChina Ram Lung Alh Thei Khur Puak Mi 74 Thi\nMizanzing ah China ramih Shanxi Province ih lung meihawl laihnak khur a puak cim ih minung 74 an thi ih midang 114 in hriamhma an pu. Hi hriamhma tuartu pawl lakah minung 5 cu besia zet an asiih an dinhmun a ngaituah umzet tiah Shanxi Hospital Doctor pawlcun an sim. Hi hriamhma tuartu pawlhi Carbon Monoxide an hiplut tuk ruangih buaimi an si tiah an simbet. President Hu Jintao, leh Prime Minister Wen Jiobao khalin a buaipi tupawlhi theitawk suahdingin an ngenih. Leilung sungih sin lak hrelhmi umpang lodingin famkim ten hawlsuak dingah an ngenbet. China ramah hin Lung meihawl khurhi a puakcim ttheuih nikum sung lawng hmanah himi vek ruangah minung 3,200 lenglo an thizo ih cumi ih hleiah himi vekih Meihawl khursung puakih leilung sungih mithi tanglanta Report lomi tamzet an um lai ih, Tuittum himi khur puakmi sungih sin kumtin ten Steel Indusrty ih hmandingah lung meihawl Ton Million 5 hrawng an laisuak ringring asi.\nAmnesty In Israel Leh Hamas Pawl Ralthuam Pek Duhlo\nAmnesty International cun Israel leh Hamas Palestinian ralthuam kaipawl hnenah khuiram hmanin ralthuam zuarlut nawnlo sehla a duhthu a sim. Amnesty International cun Israel leh Hamas pawlcu ralthuam do awknak ih an hman ringring ruangah leh Gaza buainak khalah Israel leh Hamas pawlcun Civil mipawl kutthlak nakih an hmandan fiangtei theihnak a um ruangah UN Security Council khalin himi khamnak danhi hmangding in thusuahnak nei sehla a duhthu asimih Asinan Israel leh Hamas pawlcun Amnesty International ih duhdan cu UN hrangah pawmdingtlak thu asilo tiah an sawiselve.\nAmnesty cun Israel cu Sii thalo Phosphorus leh ralthuam thalo US ihsi lalut ih Gaza do nakih hmangah a puhih. Hamas pawlkhal Umzia neilo ih Rocket hmangih Israel kap ringring ah a puh ih a sawiselve. Israel Cozah thupuangtu Mark Regev cun danding lai vek cekci in an ralthuam hi an hmang asi ti. Ralthuam hriamman danglam ttihnung mi an hmanlo thu simbet in an raldonan khal zoh fiangsal ding asi thu asimve.\nMotor Leh Tlangleng Ttaih Aw\nMizansun ah India ram Orissa ih Sombalpur ah tlangleng leh Motor an Ttaih awih minung 14 an thi. Hi Mawtaw hi Mothar hruai asiih Monu khal a thi telve. Hi Mawtaw hi Mopa ih Inlam an panlai asiih. Hi vanduai nakhi mizan sun siimlam nazi 3:50 ih thilthleng asi.An Ttaih awkhnuah Mawtaw hi Tlangleng Engine ah a tangih tlangleng tlanlai asi fawnih tlangleng in Metre 200 hrawngih hla a hnuk ih Mawtaw cu a kangcih tiah Police pawlcun an sim. Hi mithi pawlhi minung 12 cu a hmunah an thicih ih minung 2 cu siizungah an thi asi.\nTaleban Hotu In US Khawpi Washington Kapsiat Tum\nManipur Misualral Pawl Kawlram Ah Tlungsal


ASUS EDUCATION ZENBOOK Flip 14 UX463FA-AI040R in Köln kaufen | Notebook Köln\nASUS EDUCATION ZENBOOK Flip 14 UX463FA-AI040R\nEducationpreis € 1.099,00 (einschl. 16% MwSt.) >>bei Abholung im Geschäft\nProzessor Core i7-10510U (bis zu 4.90 GHz, 6 MB Cache)\nTagged 16 GB RAM, 512 GB SSD, Asus, Convertible, Core i7, glänzendes Display, Touch Display, Ultrabook, Windows 10 Pro.\n« ASUS EDUCATION Zenbook Flip 15 UX562FA-AC076R\nASUS EDUCATION PX571GT-BN245R »


Raltlan Pawl Hrang Ti ih Lung Thiangten Ka Telnak Ah Huatu Le Duhtu Kan Nei Cio - Solomon KMRH - Vapual Auaw\nRaltlan Pawl Hrang Ti ih Lung Thiangten Ka Telnak Ah Huatu Le Duhtu Kan Nei Cio – Solomon KMRH\nAugust 26, 2020 vapualauaw Awnmawi 0\nHla phunphun a rakthiam tlunah Rock hla a nehsawh tuk cu Chin Rock Siangpahrang titiangin Chin mipi ih hmin phuahsakmi hlasakthiam Solomon KMRH cun Chin raltlan pawl hrang tiah kawl in a suah netabikmi Album hrekkhat man a thawh ve cu huatu le duhtu an um thu mipi simtheihnak a nei.\nHlasakthiam Solomon KMRH cun “A pakhatnak ah raltlan pawl hrang țhathnem dingah, a pahnihnak ah santhar hla in thazang lak duh hrangah, pathumnak ah ka hnaṭuannak in mi tam luatnak an ngah dingah a si.\nHih kawl Christian Rock album ih ngahmi cu raltlan hrang a si tiah theihternak tuah rori ko nan online donation tuah uhla titu an um hi cu a lungput a lang ko. Nisa le ruah lakah hlasak in raltlan hrang a hlu an khan a țha tuk vekin hih album sumpai cem zat liangluang har zet ih suahmi hih album cd pakhat man ah 1500 mmk raltlan hrang a si ti thei na cingin theipi lo vekih rak um san kan um phah hi cu hi pawl lakah tlaihsan aw zet vekih rak umpawl tla an rak um mahnaa mi tenau deuh pawl nih mi thik an hmang țheu “mi pakhat in mirang pawl hi mithiik tla an nei lo anmah sinak ah an nuam awk ih mi cungcuang pawl an duhsak” a rak ti dah.\nLai khawte um an sinan mi țhatnak duhsak zettu an um thotho ih mah cu cangkang vekin um ko nan sunglam mi țhatnak hmu sak lo iksiknak ih khat cun hnangamnak tla nei a har zet ding. Chin/Falam (Lai) hla love song sak in kum 14 le Christian hla in kum 6 sung kom ka hlasak zalam tluan kum (20) ka tlanlennak ah love song sakih mipi le Christian hla sakih mipi an bang awlo men naa a tikcu caan tete ih tha i petu pawl parah ka lungawi ka lungkim lawlaw.\nKa sim duhmi cu tu ka kawl album hi ka hnaṭuannak a si ih kan suah ve ciah hrawngah ka thlacamnak ah raltlan hrang hlu lawlaw ding ka thinlung ah a suak ih CCA pawl ka contact cihmi a si. Thlacamnak le mai duhhril rorin tuahmi a si ruagnah hla in si seh sumpai in si seh raltlan pawl hrang țhathnem ding hi ka duhbikmi a si.\nKawl Christian Rock Album “Tu” timi cu Chin Rocker ti nan kawh reromi pa in a suah a si ti kha mi na va hlawm vivo ih hih album hmangin raltlan hrang ka telve a si na ti ngaingai ahcun rak zingzoi ko aw (online in si seh ph thawn i suttu hmuahhmuah tla) ka lungawi PATHIAN in lo malsawm sin hngai seh law. “Ramleng ih umpawl nan ngahtheinak ding tawlrel rero lai a si” tiah a tarlang.\nLai hla in Album 4 rak suah zotu hlasakthiam Solomon KMRH cun kawl in thangthatnak zaihla Album thar “Amah” timi cu July 20 ah Rev.Saya Zaw Win ih thlacamnak in tlangthannak a rak nei zo. Album pakhat ah Ks.1000 in zuar a si ih midang in an zuar sawngmi lei asile Ks.1500 a si ding. Covid 19 boruak ruangah a bur in zuar a harsa ih a lei duhtu cun ph:09450686648 hnenah cah theih a si ih hmunhla ah Album 10 tlun cah asile umnak khua tiang an kuat thei. Cumi tlunah CCA General Secretary Dr.Charity Htoo hnen khalah cah theih a si ih anih cu raltlan hrang theitawk ih ṭan la rerotu pakhat a si.\nTuiṭum ih Album man ṭhen 3 in ṭhen 2 Chin raltlan pawl hrang a hlan thu ah Solomon KMRH cun “Unaupawl hih ka solo album cu CCA GS Dr.Charity Hto GS hnenah ka hlan zo ih cd man țhen thum țhen hnih kha kan Chin raltlan pawl hrangah a si timi ka lo theiter duh. Thazang lak phah in raltlan pawl nan rak bawm cio dingah KHRIH hmin in ka lo sawm hai a si,” tiah a rak tarlang rero zo.\nAlbum cu US ih um Salai Tuk Tuk Chris ih sumpai tummi a si ih Naw Naw, Lung Wan , Jiv, Petros, Lawmkyin, Geoffrrey Kim le Solomon pawlin hlaphuahmi a tel. Awnmawi cu Mosquito band in an tum ih Lwin Min Htan in a remmawi. Hlasakthiam Solomon KMRH cun kawl in duhdawtnak zaihla Album cu 2010 kum ah a rak suah zo ih tuiṭum thawn kawl in Album pahnih a suahnak a si. Hmaisa sawn cu duhdawtnak hla a si ih tuiṭum cu Pathian thangthatnak zaihla a si. Lai in Album 4 lai a suah hnuah hmailam khalah lai hla khal suah vivo a tum thu theih a si.


SAC ralhraang cun Mindat PDF hnen ih a tiamkammi pahbal cih | Falam Online Media\nSAC ralhraang cun Mindat PDF hnen ih a tiamkammi pahbal cih\nJune 23, 2021 Ni Hnem Sung\t0 Comments\nMindat Khuanu/pa palai ah hmangin SAC ralhraang le CDF Mindat karlak ah ni 14 sung kapawlo dingin June 20 ah ruahremnak an nei fel zo nan ralhraang lam cun thutiam an pahbal cih.\nHarsatnak phunphun tuarin hramlak ih beutu Midat mipi kir sal thei dingin kaphnih lungkimnak an tuah mi a si ih June 20 ihsin July 4 tiang kahdonak cawl lawk dingin ralhraang lam khalin an lungkim.\nHih thu thawn pehpar in Mindat Khuanu/pa hruaitu pakhat cun “Thlaphannak umloten zalen zetin khuasung ih mahle umnak cio ngaihven thei dingin hramlak ih beutu Mindat mipi pawl hrangah lamziin kan sial sak mi a si.”\n“Khuasung lutsaltu pawl cu ralrin nakah ti`n meithal, puakkuai thei thilri an keng le kenglo ceknak cu a um ding. SAC ralhraang in an cek ding nan kaihkhihawknak umlo dingin thu kan rel tlang” a ti.\nCamkhat hrang kaphnih rualremnak cu an tuah nan SAC ralhraang cun tuini June 23 ihsin thok, Magway lam le Mindat lut/suaknak pawl ah duty in mawṭaw sukso hmuahhmuah cu nasaten an cek sak tiah theih a si.\nKhuami pakhat cun “Mindat CDF aiawh in khuanu/pa le SAC ralhraang biakremnak an neiaw nan khuasung ih phurlut dingmi Fang, Siivai tivek phurtu mawṭaw ṭhenkhat cu an lut siang lo.”\n“Cun, kum 50 luan upa pawl cu duhtawkin khuasung an lut-suak thei nan pacangno le mino pawl lut ding cun an khoh remrem. Khuasung lutsun mino pawl khal an suak siang nawn lo tiah kan thei. Asinan, mitamsawn cu SAC ralhraang an rin theilo ruangah an ra kir duh lo” a ti.\nSAC ralhraang hi Mindat CDF khalin za ah za an rin ngam lo nan nikhua sia le nat phunphun lakih beutu Mindat mipi ruatin mit sing phah cingin SAC ralhraang an dawr hi a si.\nEdit : June 23, Mindat CDF le SAC ralhraang karlak ah rualremnak dang 5 an nei bet…..\n← Falam Khuapi A Ṭhing RiapRiap\nSAC Ralhraang ih Fake News phuang mi cu mualphothlak zetin a lang suak thluh →\nHtilin khua kiangah Chin tlangval 2 That tuar\nMindat dinhmun ṭhalo, Dung le Hmai in Ralkap le Palik ih kulh tuar


Israel Ram Thar An Din Daan- Dr. Run Bik - Chinland Today Media\nNovember 4, 2010 5:19 pm·4 comments\nBy- Dr. Run Bik | New Delhi\nKan Baibal sungih a nganvekin Israel mi pawl cu Pathian thu ih an um lo ruangah a hmaisa ah Israel ram(Saklam ram) cu BC7 00 hrawng ah Asiria pawl in an lak ih, cuih hnu BC 500 hrawngah Jerusalem telnak Juda ram cu Babylon pawl in an lak leh.\nHimi hnu cun Jesuh Krih suah tiang kum malte sunglai lawng Israel pawl cu mah te uk-awknak an nei ih, a tam sawn cu ram dang kut hnuai lawnglawng ah an um. Kan Bawipa Jesuh Krih ih a rak sim cia vekin Jerusalem cu na siat nasa ding a ti vekin AD 70 ah Juda mi pawl ih thate ih an um lo ruangah Rome emperor lal bik cun a fapa Titus Hovin ralkap thawngsawm tampi Juda ram ah a thlah ih, Jerusalem khal cu a bal thluh ih, mi khal thawng tampi an that. Tamzet in an ram an tlansan.\nHimi hnu ah an ram cu Rome hnuai thotho ah an um ih, a tangmi pawl in AD 140 ah an hel leh. Rome cun zangfahnak malte hman nei lo in mipi cu a hrem ciam co, an nung um sun pawl khalin an ram an suah san thluh ti theih a si. AD 330 hrawng ih Rome lal Constantine cu Christian a can tikah mi tampi cun Rome pawl ih Juda Palestine ram ti ih an kawh mi ah khual va tlawng in Jesuh umnak pawl an va zoh theu.\nAD 636 ah Arab Muslim pawl in ram thianghlim cu an lak ih hi ram cu Muslim ram ah an tuah. AD 1200 hnu ah Europe ih crusade tuahtu Christian ralkap pawl in kum 150 lai an uk. Cule Arab a si lo nan Muslim a si mi Seujuk, Maamluk pawl tla in an run uk, a netabik ah Muslim tho tho Ottoman Turk pawl in kum 400 lai an run uk.\nAD 636 ihsin kum 1300 sung hrawngah a tam sawn cu Muslim pawl in Israel ram hi an run uk. Kum AD1800 ihsin cun Juda mi pawlin leitlun ram dangdang ihsin “kan ram ah kir saal uhsi!” ti politic an run tuah. Juda mi pawl ih an ram an suahsan thluh hnu kum 1700 sung lai ah Palestine ah Juda mi pawl hi malte tal an tang nawn ke maw aw ti hi tuhlan ah rak theih duh mi bik pakhat a si ih, cumi thu ah veikhat cu ziangtiklai khal ih Palestine ih Juda mi 5000 tal an um ringring thu an ngan.\nHminsin: Himi Israel thuanthu hi pe vivo lai dingmi a si.\non November 5, 2010 at 5:27 am\nBengvar thlak nasa..hun comment bet a cak um viau nan … tawng tam tuk khal hi at kan hlawh mai mai !!!\nHi te lawng hi Israel PM khan an Minister pakhat kha ” khi tawk ih thlaler (desert) khi hmuan dum mawi zet ah cantir ka duh ” tin a ti ih an Minister cun ” Ka Pu khi tawk ram khi cu a ram leilung a sia tuk e a ti ih an PM cun Minister si tlak na si lo a ti ih a sinak a ban tir an AN TI.\nIsrael pawl hi theih ciau vekin kum 2000 lenglo ram nei lo ih ram um an si ih ram neih hlutzia thei bik an si an ti. Ram leilung hi ar hmai tiat khal nei sela tha ten kan humhim ding tin an ti, AN TI.\non November 5, 2010 at 8:45 pm\nCangan mi pauhpauh comment na rak pe thei zel ih mi thuthei tak cu na si.\nHivek thuthei thei le khawzuam na rak um hi a lungawi um ka ti.\nNa phurzawngtak cahram CT ah pakhat te rak ngan awla a thazet ding ti ah ka ruat.\non November 6, 2010 at 4:01 am\nComment ih ei hawl ka tum…khek khek khek\nKa commentnak hi ca hram pakhat vekah ka\nruat men…..pawi maw? Ka theihmi mal lai mi\nin rak thei ve seh ti duhsannak men men a si.\non November 6, 2010 at 5:00 pm\nKa lo uar tuk. Na nun ram hi ka lo daw tuk. A hmun cu ka rel lo dingih na sermon lai ih na tawngkam tuini tiang ih ka hngilh thei lo mi pakhat cu ziang a si ti le thu phan per ih ram dang thlen ka duh lo. Kan lai mi ram dang ih thleng pawl tla hi Pianthar nak nun nei in ram dang thleng thluh thei hai seh la, kan lai miphun hi kan nun a mawi sin sin dingih kan ram nun khal a thang so thei diang na ti mi kha ka hngilh thei lo. Miphun duhdawt tu tak tak na si zia ka hmuh hin mi zohthimtlak zet na si zia hi ka lo suang zet a si. Kan ram le kan mi phun duhdawt cio ding in zum sin sin uh si. Lung awi.


Ritheihsii Ruangah Mizoram Ah Chinmi An Kai – Meifar\nRitheihsii Ruangah Mizoram Ah Chinmi An Kai\nSeptember 25, 2021 admin Lawrkhawm 0\nMizoram, Champhai ramsung, Melbuk khua ah Chinmi pahnih cu ritheihsii ruangah Champhai police pawlin an kai.\nRitheihsii (hursii, caksii) mum 9400 zat le a neitu ih rinhlelmi Myanmar, Haimual khuami Lalhmangaiha le Lalkungthara cu kaih an si. Ritheihsii pawl cu Myanmar ram ihsin an phurlutmi a si ih India sumpai in 2,632,000 man a si.\nRitheihsii le thinlung herh danglam theinak timi thubuai an orhter ih thiam lo an co asilen amal bik kum 10 ihsin kum 20 sung thawng an tla thei. Cun, India sumpai ting 1/2 kuan in hremnak pahnih khal an orhter veve thei ti a si.\nSeptember 22 sun khalah Chinmi pakhat cu siivai ṭhalo ping ruangah an rak kai zo. Falam peng Khawmawi ihsin an phurlut mi ping le a neitu ih rinhlelmi Chinmi pakhat le tualsung mi 2 cu Bawngkawn veng sungah an kai. (Zonet)\nRalkap Nupi Veve An Buai, Nauhak Kum 12 Mi A Thih Phah\nFalam Covid-19 Volunteer Pawl In Tlangzar Khua Vehvai


North Korea In An Ram Feh Dan Thleng A Tum Lo - Chinland Today Media\nNorth Korea In An Ram Feh Dan Thleng A Tum Lo\nJanuary 19, 2012 4:17 pm·0 comments\nBBC, VOA | January 19\nUS, Japan, leh South Korea ram aiawh tu pawlcu Washington khawpi ah North Korea Nuclear ralthuam thuhla relkhawmin an tongaw ih, hi ram 3 aiawhtu pawlcun North Korea khal Nuclear ralthuam thuhla relkawhm nakah lamzin a ongaw thleng dingih an zumthu an sim.\nNorth Korea Cozah hi kum 2009 ihsin Nuclear ralthuam thuhla relkhawm nak US, Japan, South Korea, China, leh Russia pawl hnenah a telduh nawnlo ih, asinan tu ah cun Nuclear ralthuam thuhla relkhawm nak leh US, Japan, South Korea pawl thawi an karlak boruak relrem dingih an telduh thlang an beisei.\nRelzo vekin North Korea ram Lalpa, Kim Jong-iL a thih ihsin an ramhi ziangvekin a fehding tihi theih cu a silo nan\na aiawhtu Kim Jong Un ih hruai nakah ram dangthawi an pehtlaih awknak a thatdeuhdingih zumnak a um laiah North Korea ramih rorel nak sangbik Supreme People Assembly ih an Vice President, Yang Hyong Sop cun an ram hruaitu thar Kim Jong Un cu ralkap kilkhawi dan leh ukdan khalah an ram sumpai dinhmun leh an ram mipi a hruai nakah a pai duhdan rak pawmih rak thlun ringringtu a si ruangah a pai North Korea rampi a rak hruaidan tidang lam lo dingih a duhthu a sim.\nKim Jong Un In US Hringhro


Tuzing USA:Thawngpang thar’Tih a nung chin lamang cang ko. – Onlinenungak\nTuzing USA:Thawngpang thar’Tih a nung chin lamang cang ko.\nBy bawi bawi on December 3, 2020\nVawikhat cu rawngbawltupawl tokhawmnak ah ‘bawhlung’ thu an rel rero ti a si. Cutawkah bawhlung lam tui lemlo saya pakhat cun, “Rawngbawltu tokhawmih thlarau lam le rawngbawlnak thu rel loih bawhlung thu lawng lawng rel teh” tiin capoh thungaiin a ti. Cutikah an lakih pakhat cun, “Amah khal a titi va ngai uhla ‘vawk’ thu hokhaw a rel ding” a ti ve. An va thlun thup cu a vawk vulh mipawl rawl duhzia le ṭhan duhzia lawng lawng a rel ti a si. Rawngbawltupawl khal hin ziangmaw canah cun ar thu rel na, vawk thu rel na, bike thu rel na, thlaicin thu rel na, politik thu rel na tla a siaw zul a si hi.\nGeorgia hi hmin a milaw maw, vote diklo a um maw timi cekfel dingin Governor le Secretary of State cun rem an ti hrih lo. An pahnih in Republican an si nan Dem lam an ṭih ruangah a si. Tui hnu ih thubuai tuahsak an phang tla a si thei. Hmun hrekkhat an sialsalnak ah Dominion khawl a sia ti a si ih Judge cun cuih khawl cu tidanglam hrih lo dingin thu a pe.Arizona khalah Governor Ducey cun, “Kan state ah cun vote diklo a um thei lo. Kan ramih vote pekdan dan nei ṭhabik kan si” a ti. Asinan Data Scientist cun Arizona ah vote 300000 hrawng cu a diklo a um ding a ti ve. Hi lo khal mi tampi in an hmuh le an theih mi an phuang(testify) ve.Michigan ah State Hluttaw in mizan khan vote diklo hmutupawl Hearing an nei. Mi tampi in an hmuh mi an phuang. Tu hi Trump ih sihnipawl tawnnak Hearing an nei rero lai. Mit rori thawn thil dik lo hmutu hi za tel an si.


Ka Nu Tel Lo In Tui Kum Ka Liam Ding - Chinland Today Media\nKa Nu Tel Lo In Tui Kum Ka Liam Ding\nDecember 23, 2009 9:53 am·2 comments\n‘Rawi ei hiar lo le hmeh um lo cu a kaihlo tuk aw!’ tin ka u le si, kan phunzai rero laifang ah ka Nu in “ka fa le uh kan neih sunte hi thaw takin ei ko uh, tufangah mitampi hmeh neilo cu relhlah uh, rawl ei ding neilo rilrawng pum dawm rero in leitlun hmun ih kipah an um so khaw” tiih in rak simmi ka mang sal theu…cuvek thotho in ca ka zoh paihlo tuk caan khalah ka nu in “ca zoh uh maw, kan thihhnu ih nan pumcawmnak ding hrangah so khaw ti ih in rak simmi le ca zir duh nan zir theilo tampi an um tiih in rak sim theumipawl ka ruah sal tikah a dik ka ti tuk. Kan nu le pa in hawi banlo in rak phansak ziapawl ruah sal tikah nu le pa cun ziangtlukin in rak duhdawt ti kan theisal theu.\nKan inn siate a phar pawl ttetzet luanglu hnui ah to in sumpai fangkhat hman kan neilo ti ka thei, tlawnginn ih sumpai ken ding hman cu mi ta kan cawi rero ti thei cing in ka Nu cun “ka fa le uh lungngai hlah uh maw, kan lian tuk sokhaw. Kan mahvek dinhmun thlenglo tampi kan dungah an um lai so khaw, ca nan thiam dingih milian le sibawi hna pawl nan tuan caan a thleng leh ding cumi caan ahcun nan rualpi tlawngkai tha duh lo le tui nungtha duhlopawl in nan bawm an lo dil rero ding tiin thu in rak sim theu.\nA tui Kharisma ding zan ah ka nu in sumpai ziangzat I pe ding ti ruat phah in a phurah ka to ding ih a mithmai cu zawhte ih zinghnam a kil bang in ka kil tengteng ding. Himi zaan ahcun ka nu ti lungawi ding hlir ka ruat ding. Zankhua a thim cun ka nu in kan paisa bawm bal hniaphnite sumpai malte khalsisehla tam zet bang ih kan retnak cu kau in “Kha le, hi hmuah teh in a lo daih pei maw”? tin sianglo cingten Kharisma poket money ding I pe ko ding. Ka laklo ahcun rualpipawl ka kawm ngam fawnlo ding; ka nu ih kut sung ih sumpai malte cu a mithmai zoh phah in ka lak a tul.\nKan sumpai malte hi ziangtin kan ngah ti khal theilo in nu le pa rinsan tuk ruangah kan paisa bawm ah a mahte rak um men bang in ka ruat. Ka nu cun rualpi zathawn ka nuamnak ding asi ahcun kan neihsianlo khal I pe ding. Keimah ruangah ka nu hi thinhar le mangbang vansang in veiziangzat a tuar ti khal theiloin ziangkim ka hmang ral hnu ah kan runin ah ka kirsal theu. Ka nu cu Sialkiringcin nei bangin a mithmai nuamlo ka hmuh ding a phang tuk ruangah mithmai so parten’ I rak hmuak sal theu.\n“Ka nu um lo nak hmun ah kei cu fa hniangte bang in ka um thotho…sawlhnah bang ka uai”\nAtu ahcun ka nui kiang ah ka um thei nawnlo. Aduhdawtnak kiang ih um cu ka duh ringring ko nan ka hawi le pi pawl va ral an kai ahcun ka kai ve a tul. Zan ka mang le ka sawngtuanak ahcun maw! A hlan ih kan inn ah to khawmin rawl kan rak ei tlang. Kharisma caan ahcun ka nu in ka um lo ti theicing in I hawl rero ding ti ka thei. Kei khal ka nui neihsun sumpai cu ka nauhak lai ah ka rak dil tam tuk zo a tu cu a duhdawtnak, a tangnem ka dil sawn thlang ding.\non December 23, 2009 at 6:24 pm\nmi aa a si cu rawl lo le nu lo ih thi ding cu..\non December 23, 2009 at 6:25 pm\nmi aa si cu rawl o ih thih tum le nu lo ih thih tum te te..


Ziangsi A Palh Ti Mikip In An Thei Thluh - Chinland Today Media\nZiangsi A Palh Ti Mikip In An Thei Thluh\nSeptember 10, 2010 11:43 pm·0 comments\nTthat lonak in lo neh hlah seh; tthat lonak kha tthatnak in neh sawn aw. – Rom 12:21\n– Thufim 10-12\n– 2 Korin. 4\nThuthangca le a thulu pawl in leilung tlun ah ziang a sual, ti an lo sim. TV zoh aw, radio ngai aw, rualpi pawl thawn thurel aw, leilung tlun ah ziangsi a palh timi ruahnak tampi na hmu ding. Cumi cu thil sual zungkhih a oltuk ruangah a si.\nMi tthih hmang pawl in khualtlawng pawl tomi vanzam kha an long ih New York ih inn saangzet pahnih le Pentagon ttaih phah in Pennsylvania ah an ttumter tikah leilungpi in zamrang tein thil sia tiah a ko. Hih mi siatsuah thei huham sia hin mi tampi harsatnak a pek. Siatnak ih a tuah theibikmi cu zianghman tuah thei lo vekin thei aw dingih in tuahmi hi a si.\nAsinan cuti vek ngaingai cu kan si lo. Mi tambik cun kan pumpak nunram ah siatnak fate deuh kan tong. Paul in siatnak lehrul daan a nganmi cu: A ttha lomi cu hua uh (Rom 12:9), tthat lonak thawn lehrul hlah uh (c.17), tthat lonak in lo neh hlah seh (c.21) ti a si.\nSiatnak ih siatsuah tuartu cu tthatnak a si. Cuih tthatnak cu Pathian in mi hmuahhmuah hrangah a sersiammi a si (Seem. 1:4-31). Mangbangza a simi cu Paul in tthat lonak in lo neh hlah seh a ti tikah tthat lonak hi tthatnak nehtu a si caan a um (Rom 12:21).\nSiatnak cun thil thupi hmuahhmuah a laak ttheh, asinan Pathian ih tthatnak cu a cak sawn. Pathian in a raal a simi siatnak neh dingin a tthatnak hmanter in duh. – Julie Ackerman Link\nRUAH BET DINGMI\nNa nunnak ah mi pakhatkhat ih thil ttha lo tuahnak hmual na tuar asile\nhimi Baibal canghril pawl hi na hrangah an tthahnem ding.\nThufim 20:22; Matthai 5:38-48; 1Thess. 5:15; 1Peter 3:8-17.\nTleunak in thimnak a neh vekin,\ntthatnak cun siatnak a neh thei.\nThil Fate pawl


Falam peng Webula Myo Onpuai An Tuah Taktak Thlang Ding - The Chin TImes\nMarch 23, 2019 thechintimesadmin Chin News, Latest, NEWS, Thlirnak 0\nFalam peng ih Myo an ṭhansakmi Webula khua cu a ralai dingmi April 3 ni ah onnak puai an tuah thlang ding ti’n CH in kan thei. Cuih onnak puai ni ah Chin ramkulh cozah ṭuanvonei pawl khal in an telpi ding ih CM Pu Salai Lian Luai in onnak a neih sak ding tiah theih a si.\nApril 3 ni ah Myo onpuai lawng siloin suakthuan tlawng onpuai khal tuahcih ding in tum a si.\nWebula khawbawi Pu Ngun Sang in, Myo kan ngah theinak hi Pyine cozah ih tuahṭhatnak ruangah a si ih tlawng khal cozah lam in duhsaknak ruangah kan ngah mi a siih an parah lungawinak kan nei” ti’n CH hnen ah a sim.\nOnpuai ah Sia pahnih le Vok pahnih that dingin an tum tiah theih a siih Webula cu 2017 November 11 ni ah Myo dinhmun ah khaiso mi a si.\n2018 September 30 ni ah VP 2 Pu Henry Van Ṭhio in onnak nei ding ti a sinan ramcan lonak rungah a ṭhulh saal a si. Webula myo onpuai tuah daan ding thawn pehpar in March 22 (mizaan) ah tawlreltu upa pawl thuhla cipciar relfelnak an nei ding thu CH in thuthang kan ngah. Chinland Herald.\nRakhine Ramkulh Thantar Tartu Tam Sinsin


Online ih Kan Milai Kan Chat Tik Ah.... - Chinland Today Media\nOnline ih Kan Milai Kan Chat Tik Ah….\nNovember 15, 2012 6:26 am·1 comment\nOnline hmang ih duh aw, fanau tiang nei tamzet kan um zo. Online fala le tlangval sinak a diklo kan ti thei lo. Ahlan ahcun inn rori ah kan leng aw thei nan tuisan cu online san ah kan thleng ruangah online hi fala le tlangval hrang hmuhawknak le komawknak hmunpi pakhat vek ah a cang. A hnuailamah online ih na fala/tlangval na biak tikih theih ṭul ṭhenkhat kan tarlang. Numate’n na thinlung thawn siarawla a lo bawmzet men ding…\nOnline ih na biak ṭheumi hrang ah can ṭhaten pe aw. A thuhla le a phurzawng zaten na thei ta ding. Ziangvek minung a si timi a thuanthu tawkfang nawn na theihfiang ta a ṭul. A thupibik cu manhlap lo a si. Zamrangte’n tiamkamnak na tuah lo ding. A ṭihnung um. Ahmaisabik nan biakawknak khalah na lungkim vukvi ding a si lo. Nuamten na hngak ta ding. Amah silo midang khalin a lo be thei tla thei aw.\nNa uar hlan ah thil tampi tuah ta a ṭul. Veikhat chat awknak men ah na duh ding asilo, veikhat hnihkhat video chat thawn zoh awk ih biakawknak khalah na rinsan huahhim men ding a si cuang fawn lo. A tlunih kan nganzo bangin na theihfiang hnu ah duhdawtnak lamzin ah nan feh thei ding. Rualpi vek in na kom hmaisa ding timi kha mang ringring aw.\nMi tampi cu an zuk lem an hmang. Hmelsia zet khal ṭhazet bangin an tuah thei. Cun, video le zuk a phunphun ih timawiawk a theih ruangah cuvek tla na theithiam a ṭul fawn. Online hmang ih thil nan kuatawk can khalah virus a um thei. Tekhinnak ah himi message hi rak click aw tivekih ngancia mi ca tla ralrin a ṭul.\nTam Deuh theih:\nA profile zuk, a facebook ih a status pawlin asinak tampi a lang ter zo. Fala a biak paih tuk maw, tlangval a biak thei tuk maw, zuk tar a law tuk deuh maw, a um lak tam tuk maw tivek kha a cangvaih daan in na kai thei ding. A caan hman daan pawl tla a facebook ah tamzet a lang thei bet fawn. A mizia sinak pawl cu na duhdawt hlan ah na thei ta tengteng a ṭul.\nFacebook Parih Minung Phun 16\nZiangruangah Duhdawtnak Hi!\nUS Ah Police in Tlangval Pakhat A Kahthat Ruangah Buainak Thleng\nCaan hmandan pawl a profile pic, status in theithei timi cu ruat ding um nasa, tu le tu profile pic thleng leuhleuh pawl hi ziangtin nan ruat? kei cu miler deuh tuah ding dang thei lo ih facebook ih tar aw lang tin ka hmu, mai hmuh dan cio cu si ko


Gaga cun Relhnak Pakhat ti'n Mak Tuk in A Cei Aw Ih, Ti Ding Theih Lo Tuk Ah Miley Cun Lei Khak - Chinland Today Media\nOctober 3, 2014 3:45 pm·0 comments\nThuamhnaw mak tuktuk tivek a hruh ruangah a mah uar lo tu pawl khal in Lady Gaga ti’n an theih thluh thotho. Leitlun mipi theih a sinak bik cu a hlasak thiam lawng si lo’n a cei awk dan pakhat hi a si ve.\nA cang cun thuamhnaw mak tuktuk mipi hmai hruh ngam lo ding khawp ih paa tivek, lo le kedam ( Buut) mak tuktuk pawl a bun hi mi tampi cun uar duh le ti mak awk tum tuk ruang an ti t’heu. Hmanseh a si thluh lo, a relhnak pakhat sawn arak si.\nMi tampi cun mak taktak hi a hmaiton ngam lo ih, an ningzak in an zam t’heu. Relhnak ding an hawl ih, mai sinak vek cekci lang ngam lo’n mi thinlung hruai kawinak ding mak tuktuk in an um t’heu. Cu vek in Lady Gaga nun dan a si ve. Lady Gaga hi nunau pop star a si vek in mipi hmaiton ih din hi a ngam lo zia a rel t’heu.\nCu ruangah mak tuktuk in a cei awknak san a si. “Mi in nunau pop star ihsin an beisei vek cekci ih nun ka ngam lo ih, a diktak cun ka hmaiton ngam lo, cu ruangah hiang pawl thuamhnaw pawl ka hruhnak san a si,” a ti.\nGaga cun, ” Him lo tukih ka theih awk cang ka nei t’heu ih, hiang pawl hi, a hlan ih ka thil ton ruangah a si,” a ti. Himnak ( beunak) a mamawh ih, mi ziang maw ti zat in hmuh an duh ih, cu lak ih a himnak bik cu cei awk hi a si, a ti. Thuamhnaw dangdai tuk a hruh ruangah mi in an thei ih, a sinak le a t’ihnak pawl ret hlo thluh vek in a thei aw, a ti.\nHivek thotho in Miley Cyrus in a lei khek ringring t’heunak san khal a si ve. Lei sau taktak in a suah hi, um dan a thiam lo ruang le, mipi a hmai tlan len a thiam lo ruangah a si, a ti. “Miin in zuk ciamco caan ah um dan ka thiam lo t’heu ih, ziangtin ka lang ti ah ka buai ih, ka lei ka khak tawp t’heu,” a ti. A ning zah phen phuah hlam pakhat ah a hmang a si bik.\nJesse Police ( Palik ) Hnenah A Pe Aw\nEminem In Lady Gaga A Khuh\nEbola Thu Ah Brown Ruahdan Aat Thlak Tak


Ralhrang Pawlin An Kuthnuai Ih Hnaṭuantu An Kai – Meifar\nRalhrang Pawlin An Kuthnuai Ih Hnaṭuantu An Kai\nShan State, Myanmar Economic Bank ih hnaṭuantu Hnin Hnin Thet Tun cu April 19, 2022 ah ralhrang pawlin an kai. Tualsung mi pakhat in, ” Hnin Hnin Thet Tun cu Assistant Director ṭuan lai a si, a hnaṭuan laiah uniform hruh lo ralhrang pawlin an va kai ih an hruaisuak. An kaihnak a san cu ka thei lo” a ti.\nHnin Hnin Thet Tun cu bank kaihruaitu a si, a parah ralbawi Aung Myo Tun aum ih Hnin Hnin Thet Tun thawn an hmuaw thiam lo.\nRalhrang in ramsung thuneihnak an lak pekte ah Hnin Hnin Thet Tun cu CDM a tuah, cumi hnuah Non-CDM ah a lutsal ih hna a ṭuan. Hnin Hnin Thet Tun cu CDM a tuah laiah ralhrang pawl relsia in ca a tar ṭheu.\nAn pu Aung Myo Tun in CDM tuahtu pawl cu kai dingin a hringhro ṭheu. Hna a ṭuansal hnuah an pu thawn an hmuaw thiam lo ih an kai. Ziang thubuai ruangah an kai ti cu theih a si lo nan pukmah (505) thubuai orhter in an kai.\nCollege Ah Nupa-Sinak Thuhla An Zir Ih Tlawngta Zaten Puitling Zuknung An Zoh


USA Election result zeihman a chuak kho tilo tutiang ah a ruang pakhat. – Onlinenungak\nUSA Election result zeihman a chuak kho tilo tutiang ah a ruang pakhat.\nMyanmar time 8:10 am tiang US President hrilnak result fiangfai um thei hrih lo. Electoral votes 270 kim ding ah…\n▪Trump vote 213\n▪Biden vote 253 an si hrih lai.\nPennsylvania ih vote 89% an siar theh hnuah Trump in vote 60000 in hmai a hruai lai. Georgia ih 99% an siar hnuah Trump in 3000 luan hrawng lawngin hmai a hruaiih vote siar ding 18936 hrawng a tang lai.\nPennsylvania le Georgia hi Trump hrangah a thupi tukmi a si. North Carolina ahcun 94% an siar theh hnu ah Trump in vote tingkhat zikte in a hruai ih phan a um tuk lo. Nevada ah 84% an siar theh hnuah Biden in vote 5000 hrawngin a hruai. Arizona khalah 90% an siar theh hnuah Biden in 60000 hrawngin a hruai.


Citiți The Book Thief: A Novel by Markus Zusak | Conversation Starters Online de dailyBooks | Cărți\nLegat de The Book Thief\nThe Giver din Lois Lowry\nMessenger din Lois Lowry\nGathering Blue din Lois Lowry\nSon din Lois Lowry\nInside Out and Back Again din Thanhha Lai\nThe Silver Chair: The Chronicles of Narnia din C. S. Lewis\nPrince Caspian: The Return to Narnia din C. S. Lewis\nTHE DIARY OF ANNE FRANK din Anne Frank\nA Wrinkle in Time din Madeleine L'Engle\nNumber the Stars din Lois Lowry\nComplete Anne of Green Gables Books (Illustrated) din Lucy Maud Montgomery\nThe Snows of Kilimanjaro and Other Stories din Ernest Hemingway\nRomeo and Juliet din William Shakespeare\nA Midsummer Night's Dream din William Shakespeare\nThe Garden of Eden din Ernest Hemingway\nAll the Light We Cannot See: A Novel By Anthony Doerr | Conversation Starters din dailyBooks\nWar and Peace din Leo Tolstoy\nTess of the d'Urbervilles din Thomas Hardy\nWuthering Heights din Emily Bronte\nEp 276 - The Book Thief, by Markus Zusak: Markus Zusak's breakthrough novel The Book Thief is the story of a young girl in 1940s Germany told by Death itself. It is equal parts heartening and heartbreaking in its depiction of people just trying to live, and it doesn't shy away from showing how " din Podcast\nThe name Markus Zusak may not ring a bell. But The Book Thief almost certainly will. Adapted into a film starring Geoffrey Rush and Emily Watson in 2013, The Book Thief is the story of a young girl who learns to read from a Jewish refugee her family\nThe Book Thief - dailyBooks\nCe părere au oamenii despre The Book Thief\nA great book. The selected narrator is genius. Loved it


Captain Protrero Ih “Laizao tawng” Nganmi Zirzoinak - Chinland Today Media\nCaptain Protrero Ih “Laizao tawng” Nganmi Zirzoinak\nNovember 27, 2014 1:38 pm·0 comments\n(Henry Mang @ H.Sui)\nComplied by Captain J. E. D Protrero, I A tiin a um.\n1914 ah Rangon ih printmi tiin aphaw ah a nganaw.\nUniversity of Toronto ih Library “May 7, 1970” timi tacik an khenmi a um.\nDigital Microsoft corporation ih an tuahnak cu 2007 kum ah a si.\nPreface ah “Cafang kimtein tuah thluh hrih lo a si. Nehhnu ih tuah ding a um le kan tuahsal pei,” tiin a um.\nCun, Preface ih a hmin a ngannak ah “J. E. D. Prothero, Captain, I.A, Superintendent, Chin Hills, Dated Falam” timi a um.\nAzatein cahmai (page) 51 a um. Nithla ngandan le Roman number tiang a tel.\nCafang a hmanmi pawl:\nng tz hk hl hm hn hp hr ht sh kl hkl hng htz\nVao-el (vowel) a hmanmi pawl:\na aw e i o u a toi\na aw e i o u a sao. (lukhuhte cafang parah a ret)\nHminsin: CV lawngah lukhunte a um thluh ih CVC ah cun “o le aw” parah lukhuh hmuh ding a um lo.\nDiphthong a hmanmi pawl:\nai ao ei oi (CV hrangah)\neu ia ua ui (CV hrangah)\nia ua ue (CVC hrangah)\nTrip thong a hmanmi pawl:\nuai iao iai (CV hrang lawngah a hmang)\nAwphei hmaiih a hmanmi awtung pawl:\nb d f h j k l m n p r s t v z ng tz hk hl hm hn hp hr ht hs kl hkl hng htz\nHminsin: Himi pawl hi cafang men siloin awhram phun in a rak hmang. Tulai kan hmanmi thawn bangawlomi maltein run simfiang sehla:\ntz (c) hk (kh) hp (ph) ht (th)\nhs (sh) kl (tl) hkl (thl) htz (ch)\nAwphei dungih a hmanmi awtung pawl:\nng k l m n p r t (“h” a rak hmang lo)\nA nganmi sungin “o le aw” thuhla ih a telmi pawl ka run tarlang. (CV pawl ah aw a saunak ah lukhuhte a tuan vivo ih CVC ahcun “a e i u” par lawngah aw a sau tikah lukhuhte a um ih “o aw” tlunah cun lukhuhte a tuah nawn lo)\nZao sao a um? (Zoso a um?)\nMi pa le nu nao an um. (Mipa le nunau an um)\nMi pa ziat sao an um? (Mi paziat so an um?)\nMi nung ka zao (‘Minung ka zoh)\nNu nao ka zao (‘Nunau ka zoh ve)\nLao ah ka fe. (Lo ah ka feh)\nNa ril a rawng lao maw? (Na ril a rawng lo maw?)\nA shi ka ril a rawng. (Asi, ka rl a rawng)\nZaw te tzu thing para kai a htiam. (Zawhte cu thing parah kai a thiam)\nBoipa zawnga hkoi tik hmana a lut da lao maw? (Bawipa, zawngah khuitik hmanah a lut dah lo maw?)\nA in shunga boipa a tao lai maw? ( A inn sungah bawipa a to lai maw?)\nTzaw tzang pa hkat na hmu maw? (Cawcang pakhat na hmu maw?)\nNangma na tzaw pi hnoi na sawt htiam maw? (Nangmah na cawpi hnawi na sawt thiam maw?)\nNangma na tzaw pi tzu a hlao zao, a shi lao maw? (Nangmah na cawpi cu a hlo zo a si lo maw?)\nZawng tzu lao ei a hmang maw? (Zawng cu lo ei a hmang maw?)\nSavom hkal lao ei a hmang ve. (Savom khal lo ei a hmang ve)\nVok a fa te a shi hranga ka lao pe’ hri (Vok a fate an si hrangah ka lo pe hrih lo)\nZing hnam tum pi hkoi za sao a um? (Zinghnam tumpi khoiah so a um?)\nThing tan pari a um tzawng u hki va zao. (Thingtan parih a um cung-u ‘butlak’ khi va zoh.)\nHki mit tzaw mi in um nak nei she la ziang tin hme a hta ti tor. (Khih mitcaw pa in umnak nei sehla ziang tin hme a that I tur)\nMit tzaw mi le a na mi kan bawm a tzun a hta pei. (Mitcawmi le a nami kan bawm ahcun a tha pei)\nPawpi’n a doi hranga a klan I kak lak in a kla. (Pawpi in a dawi hrangah a tlan ih kak lakin a tla)\nA nupi’n nam tong a ken I anni zawnga a klan. (A nupi in namtong a ken in a ni zawngah a tlan)\nA lengi li hka an don a tzun, a um mi pawl an tum. (A lengih li-kha (lilawn) an don cun a ummi pawl an tum.\nA fa te a tzoi I a fe zawnga li hka a kang. ( A fate a cawi ih a feh zawngah li-kha (lilawn) a kaang)\nZan a shur an vawr hteo fawn. (Zaan ah sur an vorh ‘vawrh’ theu fawn)\nTza fang hlon nak (Cafang hlonnak)\nThang kawng (thangkawng)\nPaw pi (pawpi)\nTangka htawng li (tangka thawng li)\nSavom a zuat. (Savom a zuat)\nHuet shuak in huet shua’ man nei. (Huatsuak in huatsuah man nei)\nMa pawr awk le sa hki ngala ziang hman a kaw lao. (Mah porhaw ‘pawrhaw’ le sakhi ngal ah zianghman a kawp ‘kop’ lao)\nFang klor (fangtlor)\nKlor hting (tlor thing)\nHkuai hnok hting ‘hkuai hnawk tiin a nganna tla a um’ (khuaihnok thing)\nHpun tzawng hting (phuncong thing)\nLoi hting (Lawi thing)\nHtan vawng (thanvawng)\nNi pawnga dum fa ngai te hman klang in a long htei peng tzawng hni le htawng nga a kao. (Ni pawngah dum fa ngaite hman tlang in a long thei, peng cawng ‘thawngsawm’ hnih le thawng nga a kau)\nHinna lamashin tzaw ei a tzutin Leilung pong hkat zan a shi. (Hinah lamah suncaw ei a cut in leilung pawng khat zan a si)\nHi mi komma a shi, nah mu a tzun mal te’n na tzawl ding a shi. (Himi komma ‘comma’ a si, na hmuh ahcun maltein na cawl ding a si)\nHi mi kawlon a shi, komma i hnak in rei deu tzawl ding a shi. (Himi kawlon ‘colon’ a si, komma ‘comma’ hnakin rei deuh cawlh ding a si)\nSemi kawlon (Semi kawlon ‘semi colon’)\n(-)Hi mi hi htu pe zom nak a shi. (Himi hi cu pehzomnak a si)\n(’) Hi mi hi tza fang hlon nak a shi. (Himi hi cafang hlonnak a si)\nVawr lam (vorhlam ‘vawrhlam’)\nTzui mi a tzem atzun, a hram in a htawk sal kir. (Cumi a cem ahcun a hram in a thoksal kir)\nHminsin: Himi pawl hi “o le aw” thuhla a nganmi pawl famkim theitawk ih ka hmuhmi pawl an si. (Sup hrimmi le langter hmimmi ka nei lo. Ka hrelhmi a um pang ahcun a siar thluhtu pawl in run tarlang vivo uhla.)\nKa Hmuhsuahmi pawl:\nCaptain Prothero ih complied a rak tuahmi ca pawl ka siar tikah Chin awsuah a rak theihfiang thluh lo ruangah kan awsuah khengzetin a ngan lomi um hman sehla, a theih tawk ah IPA le Phonetic Alphabet ngandan a rak thlun nasa. Ka upat lawlaw si.\nCun, IPA a thlunnak pakhat cu awphei “vowel” ah ‘aw’ a rak ret ko nain, CV hrimhrim ah ‘aw’ dunglam ah awphei ‘vowel’ a rak ret riai lo. “Boi, doi, toi, khoi, hnoi,,,” tiin a rak hmang. (Bawi, dawi, tawi, khawi, hnawi,,, tiin a rak ngan lo.) Himi vekin Chin cangandan ah thlun thei sehla ka va duh ve!!! Zozo khal in kan hmin nganmi “Bawi, Mawi,,,” tivek pawl ah “Boi, Moi,,,” tiin kan ngan cun awsuah an sual nawn lo ding.\nAwsuak cafangkom zir dingmi ah bo co do fo ho ko,,,, ti pawl CV ah um hman sehla a ngaingai ih kan tong ngannak catluan pawl ah pakhat te hman a rak hmang lo. Ziangruangah tile kan Chin awsuah ah a tel lo ih awsuak theimi cafangkom an si ruangah a telh hai thotho mem. (Cuvekin “ja je ji jo,,,” timi khal a tel nain kan tong ngannak catluan ah a tel lo ve.) Bao cao dao fao,,,, tiin kan awsuahterdan vekin a rak hmang thluh. (Laizao pawl lao an feh zao). Himi hi proposal ka tuah rero mi a si ih Chin cangandan ah hmang thei sehla,,, kan buainak tampi a reh vuarvi ding tiah ka ruat. Kan awsuahdan le IPA le Phonetic Alphabet ngandan ah a dikdeuh mi rori a si.\nCVC ah “O le Aw” kan buainak pawl ah aw a sau tikah “aw” aw a tawi tikah “o” in a rak ngah thluh zikte. A tlangpi thu cun atu kan Chin Cangandan thawn a bangaw thluh sawh. Cun, phun Inak ih awsuak cafangkom pawl zir dingih a nganmi ah VC ah cun awsaunak ah lukhumte a tuah thluh nain, CVC ah “o le aw” ah lukhumte a tuahlomi khal in awtawinak ah “o” hman ding le awsaunak ah “aw” hman ding a sinak a fiangter sinsin. A ngaingai ih catluan a run ngannak ah khal awtawi le awsau thleidang in a run hmang ngaingai. (tlor, hlon, zom, vok, vom, pawl, tlawng, thawng, fawn, pawlpi,,,)\nKa mangbangmi (a makzetmi) cu aphaw ah “tawng” tiin a ngan nain, a sungah hmuh ding pakhat hman a um lo. A umsun cu No. 23nak ah ‘namtong’ 42nak ah ‘long’ 43nak ah ‘pong’ ti lawng a rak hmang. CVC tiin kan tah ahcun kan Chin cangandan thawn an bangaw thluh sawh ko. “Savom, vok, hlon, zom, kom, hnok,,,” ti pawl a rak hmang thluh ve.\nA sungthu simfiangnak tete:\nPhun Inak ah awsuah cafangkom pawl an si ih zirnak 13nak tiang a um. Cahmai 19 tiang a si. Cun, Phun IInak ah Laizao tong ih kan hmanmi pawl catluan in nganmi a thok, thuthen 47 a tel ih cahmai 19-51 tiang a si.\nAwsuah cafangkom pawl ah “bo, co, tho, kom, song, bok,,,, baw, caw, thaw, kawm, sawng, bawk,,,, tiin azateina tel thluh nain, phun IInak Laizo tong catluan a ngannak ah “bo, lo, tho,,,” CV pawl hmuh ding a um nawn lo. CVC ah “kom, long, vom,,,,” tiin aw tawinak ah a hmang ih “zawng, thawng, pawpi, sawn,,,” tiin awsaunak ah a hmang. Lukhumte a tuah riai lo.\nZirnak then 1-7 tiang CV le VC a si ih awsaunak ah lukhuhte a tuah.\nZirnak then 8nak hi CVC a si ih “o le aw” tlunah awsau hminsinnak lukhuhte a tuah nawn lo. Cahmai 6-15 tiang a si.\nZirnak then 9 cu diphthong a si ih zirnak then 10-11nak ihsin “ia le ua” pawl CVC a sisal.\nZirnak then 12nak ah “ue” dungah awtung pawl a betmi a um. “Buel buen buet buel,,,” pawl a um. Zirnak 13nak cu Trip thong a si ih CV lawng a si.\nCahmai 19 ihsin Phun IInak a thok ih a cem tiang thuthen 47 a tel. Himi pawl ah catluan tete, thuanthu, ni le thlapi thuhla, thingkung thuhla, vate thuhla pawl tla nganmi a um ih himi sungah Laizo tong ih kan hmanmi thuhla pawl a ngan.\nAphaw ah “Laizao tawng” tiin a nganawk ruangah himi cabu sungih ngandan pawl hi kan thlun duh ngaingai maw?\nAphaw ah “Laizao tawng” tiin ummi ah “Laizao” le “tawng” a pahnih in Chin cangandan ih kan hmanmi an si lo veve nain, “tawng” lawng maw kan hmuh? “Laizao” teh kan hmu thiam maw?\nA sungah “tawng theory” hmuh ding ngai a um lo si khawh. “Savom, vok, namtong, don, hlok, hlon,,,” tiin nganmi pawl hi teh kan pomdan ngaingai a si maw?\nA sungah “Laizao theory” cu a hmang nasa. Himi hi proposal ka rak tuah rero nain, miseenpi a hnokter ding ahcun,,, tiah napiin ka nor lo. Chin Cakalhmang ka nganmi cabu sungah IPA le Phonetic Alphabet thuhla ka nganmi ah hmuh ding a um. IPA duhdan thawn a dikdeuhmi “Laizao theory (Laizao khua pawl lao an feh hlao zao,,,)” sawn hi teh kan thlun duh ngaingai maw?\nAphaw ih ‘tawng’ timi tongfang lawng kan zoh ahcun,,, himi cangantu in “tong” hnakin “tawng” hi a rak hmang ti cu a dikmi a si. Ziangruangah si pei,,, a sungih awtawi pawl ah “Savawm, vawk, namtawng, hlawk, hlawn,,,” tiin a rak ngan lo?\nA sung thuhla pawl kan siar thluh tikah atu ih kan Chin Cangandan thawn bangaw loin CVC ih awtawi ah “aw” a rak hmannak cu aphaw ih “tawng” le 50nak ih “thawk” lawng an si. Adang hmuahhmuah cu Chin Cangandan ih kan hmanmi vekin a hmang thluh ko si khawh (CVC ah) hite tongfang pahnih ruangah “tawng” timi tongfang hmandan ah cun dikdeuh rori a si tiin kan aupi nain, kan lung sungih kan duhmi ‘tawng theory” hi “tong theory” hnakin a dikdeuh kan ti thei ngaingai maw?\n“Tawng theory” cu “bawkbawn, samtawk, awlawksawng, savawm, vawkte, pawlkawm,,,” tivek in CVC ah awtawi le awsau khal ah “aw” lawnglawng hman ding a si ih, “tong theory” cu “bokbawn, sambok, awloksong, savom, vokte, pawlkom,,,” tivek in CVC ah aw a tawi ahcun “o” aw a sau ahcun “aw” hman ding a si. Himi cabu sungih a ngandan vekin kan pom thluh thei ngaingai maw???\nBangnak Rehtertu Ṭhabik Itthatnak\nCahram Ngandan (Seminar Paper)\nKum 100 Kim Zo Hnuah Ca Zirsal\nAwphei Thuah (double vowels)\nMalaysia Ah Calai Seminar Nei\nNupi Thathum – Rev. Dr. Lal Tin Hre


Kan Nu Ka Duhnak - Chinland Today Media\nKan Nu Ka Duhnak\nJanuary 3, 2013 7:06 am·2 comments\nGlobal warming ruangah ram hruaitu a zatel meeting ziangmawzat an to zo ih leitlun rampi ṭhansohnak ding hrangah he-le-chet tiih an buai rero lai ah kei ka nupi ka duhnak thu, thungaithlak in rak sim ka tum. Kan um tlangnak kum a rei zo nan, mi lakah ka lawm dah lo. Ka duhnak emem cu a tanglam pawl ruangah a si. Midang hrangah cun zianghman a si lo nan kei ka hrangah lawm ṭul lo ih ka hnih reronak le ka hnangam huahni nak a rak si.\nKa thinlung I theibik tu a si. Office ihsin thin nuamlo ih ka ra tlun can ah thin dai le mangbang emem in ka phurah ra tahrat in “Tuini cu na danglam” tiah I suthliah ṭheu. Hivekih kan nu a um can ah keimah sawn riangri thin nuamlo in ka um ih ka thinbangnak karh lo dingah ka ziam ter sal ṭheu.\nKa rawl hmeh duh zawng a thei. Ka rawl hmeh duhlobik tiang a thei. Hmeh tampi a tuah dingih ka ei tambikmi a hminsin ṭheu. Hmeh a thaw thu ka rel suah lo ahcun a thin nuam dah lo ih ka rawl hmeh duhzawng tuah dingah a zuam ringring.\nNunau cun an pasal an vah suah can ah a thupte’n an ngai tuk ṭheu ih an angki pawl tla an rak hnim, an rak cul rero ṭheu tiah an rel mi ka thei dah. Kan nu khal cun a thuamhnaw hnakin ka thuamhnaw a care sawn timi ka hmuh tikah a duhzawng thuamhnaw lei dingah shopping kan feh tam nasa.\nKan neihawk hlan ihsin “Kei cu pasal uk pawl ka si lo” tiah I sim cia. A pasal cu ka si ko nan, upatzet le ṭihzahzet ih I biak ṭheu ruangah kei tla amah in ka parih I tuah vekin ka upat ve zet. Pasal control tuk hi a duh dah lo ruangah nupa nunhlim emem cu kan rak si ta.\nBiakinn le mipi lak kan suah can khalah ka mithmai a kil thiam. Kei khal cun mi lak ah ka duhdawtnak ka tilang ve ṭheu. Ani khal cun ka pasal a si ti hi I zahpi lo. Nupi tamzet an um ko ding nan kan nu vek hi cu ka ti ve ko. Nupi neih cu sui tum sar vek kan si ko.\nAmah hi kan Lai daan le nunphung rak uar zet asi ko nan phun dang mi pawl hawiher dan pawl a thlun thei ih a ṭul dan ih zirin a rem aw thei vivo tikah ka lungawizet. Cun, I hnoh thiam, I duhdawt thiam, I care thiam ih a can le I hnoh tukah a ngol ṭheu ih a nuam lamlam.\nNa Tlangvalpa Na Rinsan Thei Dan Ding\nTulai Leitlun Laamhla Larbik Gangnam Style Rak Thlir Duak\nLady Gaga A Laarnak San Pawl\nKum 6 Sung Luu Kholh Lo Nu In A Sam Tthat Zia A Reel\non January 3, 2013 at 9:40 am\na va tha ve. ka nupi khal hing vek ciah asi. ka lungawi\na ttha says:\non January 19, 2013 at 11:22 am\n“Ka duhnak emem cu a tanglam pawl ruangah a si.” na run ti cu ka lau dukdi lawk nan…hi….Nangan ttha na sa.Kei khal na nupi vek ka nei tum dingh ka lungawi…


Mi Ropi Keimah - Chinland Today Media\nJanuary 16, 2013 7:04 am·3 comments\nKeimah le keimah ka vun ruatawk rero tik ahhin miropi cu ka si ve rengreng in ka thei. Ziangruangah miropi si in ka thei aw ti cu a hnuailam ah ka runrel ding.\nMolcet lam hi ka ropitnak pakhat cu a si in ka thei. Vei khat phei cu zingpit ihsin zanṭim liam, zinglam nazi pakhat tiang cangan le casiar in ka buai. Zinglam nazi pakhat a kim thlang cun harhdamnak lam ngaihtuah in ih zai ka rel. Ka ih zawng ah, “Tuini hi tidai ka bual maw? Ka bual lo ahcun thaisun ah ka lumuat a thak ciamco ding si khawh,” ti ka ruat suak. Tidai ka bual le bual lo ka polsuah thei nawn lo ruangah bualawknak pindan ah ka va tlan ih, ka bawngbite pawl ka va tham hai. A ciar lai pakhat a rak um ruangah, “Ka rak bual aw a si hi,” ti’n thinthi tak in ka it mai.\nOliver Wendell Holmes khal hi molcet lam ahcun ‘nang maw kei?’ ti aw ban cin kan si in ka thei. Vei khat cu tlangleng a to ih, tlangleng ṭiket an ra khon tikah a ṭiket umnak a thei nawn lo. A hawlbuai ciamco nan a hmuh thei cuang lo ruangah ṭiket khongtu cun, “A poi lo, Mr. Holmes. ṭiket lei lo in na ra lo ding ti ka thei ko. Na hmuh thei lo a si khal ah inn na thlen hnu ah carek ihsin in rak kuat mai aw,” a ti. Asinan Holmes cun, “Naupa, ṭiket lei thu ahcun ka buai lo. Asinan ka ṭiket ka hmuh lo cun khuitawk ah ka feh tum ti ka thei thei nawn lo silawm,” a ti sal.\nEnglish canganthiam hminthang cuangmuar G.K.Chesterton (1874-1936) khal kha molcet lam ih ka vuavang cu a va si tak em! Vei khat cu Harborough Dawrpi (Market Harborough) hmun ih a um lai ah khuitawk hmun ih feh tum ha a si ti a theihhngilh. Tingaihnak thei lo in inn ih um a nupi cu, “Tu ahhin khuitawk ih um ding ha ka si?” ti’n thirhri a hei thawi. A nupi khal cun thirhri thawinak thotho cun, “Inn ah,” ti lawng in a rak sang.\nMineinung si tum lo lam khal ah 1921 kum ih Nobel Physics Laksawng ngahtu, Albert Einstein hi cu ka rualpi cazin ih telh tlak a si ve hrimhrim. Long ṭiket dollar 10,000 man hman ti hlo vohvo kha a si ve miau silawm! Anih hi hmui le hmel lam khal ih ka ropitpi pakhat a si ve. Vei khat cu an inn ah nupa tuak khat an ra leng ih an naute khal an rak paw phah. An naute ngam emem cu Einstein a hmuh vete’n lem theih nawn lo tiang in a ṭap ciamco. A nu le pa cun Einstein hmasong in um ngaihnak khal an thei lo. Cu lai ah Einstein cun, “Ka suah pek ihsin tuini tiangah ka hmuihmel thuhla ih thudik phuangsuak ngamtu cu amah lawng hi a si,” tiah a sim hai.\nHmelsiat lam ih ka vuavang naibik pakhat leh cu British khawruahphung mithiam hminthang, 1950 kum ih Nobel Calai Laksawng ngahtu, Bertrand Russel (1872-1970) hi a si leh. Anih hi Hollywood zuknung cangtu hmel mawi zet in, “Ka pu, nang le kei hi nei aw sehla, keimah vek ih hmel ṭha, nangmah vek ih thluak ṭha, fanau kan nei ding ih a va ṭha zik ve,” a ti tikah, “Keimah vek ih hmelsia, nangmah vek ih thluak sia, tla kan nei thei a sisi,” rak titu kha a si.\nHmel lam ih mi bang mi can lo ti tak ah ‘dau ṭhat’ ngaihnak cu um hlah maw! Amahlawngte hi mi khal ah thla-kung-zawn-tu cu ka nei ṭhiamṭhiam. San thar nunthuleng tawi (short-story) le thlithlaitu nunthuleng (detective story) sulsattu, bezaipu le calai fakseltu hminthang Edgar Allan Poe (1809-1849) khal kha a dau a ṭhat ve ce lo kha maw! Mang bangh i lam ah mah hnak i upa pipi, midang nupi tivek lailai, zuun ah ‘sawl bang a uai’ a si kha. A sentecai Sarah Elmira Royster a co lo, lehhnu ah amai tunute kum 13 mi Virginia Clemm thawn an nei aw nan vanduai thlak zet in a thihsan leh fawn. Amah in ngai mi Sarah Helen Whitman, Annie Richmond le Sarah Anna Lewis pawl thaw khal in a tak ram an thleng fuh thei ciah lo. A sentecai Elmira Royster a thlawi hnu ah an be rem aw leh thei nan an neihawk man hlan ah Poe a thi leh lala si. Ziang khal a si le, dau siat lam ahcun Poe tluk lawmam ih ropit lanta ding hi cu ka duh ciah lo.\nCalai thuhla ah, dik ih ka theih mi ahcun, midang hmaisong hi ka tum dah lo hrimhrim. Hi mi hi keimai’ bulpak aatnak, eh ka ti sual, ropitnak ah ka rak ruat lawk. Asinan 2001 kum ih Nobel Calai Laksawng ngahtu V.S. Naipaul (1932- ) khan kei hnakin a rak nei luarkai deuh hmang maw ka ti lam. Anih kha, vei khat cu Africa ram ih phunsangtlawng zirhtu a ṭuan lai ah bezai ngan zuamawknak zohfeltu ah an sawm. A pakhatnak le pahnihnak pek tlak pakhat hman a hmuh lo ruangah a pe lo. Asinan a pathumnak cu a tuah hramhram. Asinan a pathumnak laksawng ngahtu khal cu, “Laksawng ka lo pek hlan ah thu pakhat ciah in tiamkam thei kem?” tiah a sut. A pathumnak ngahtu cun phur fahran in, “Theituk e,” a ti tikah Sir Naipaul cun, “Bezai hi ngan nawn hrimhrim lo awla ka duh,” a ti.\nMipi hmai ih thusim thiam lo lam khal ahhin ropitpi ka rak nei ve thotho. Pahnih an si lailai: vanzam tuahtu Wilbur Wright (1867-1912) le Orville Wright (1871-1948) tei’ unau hnih kha an si. Vei khat cu kampani (company) turu zet in rawl ei an sawm ih an va feh. Ruai ropi zet a si ruangah an khuallian pahnih cu mipi hnen ih thucah neih an ngen. Cutikah Wilbur cun, “Kei cu mipi hmai ih thu rel ding ka thei ve lo. Ka unaupa sawn hi fial uh,” a rak ti. Orville an va fial tikah, hreh zet cing ih ding hung phah in, “Ka rel ding mi cu mitu ahkhan ka unaupa in a rak rel zo,” a ti ih a to leh mai.\nMipi hmai ih thusim thiam lo ti men cu si lo, ṭong neih mal hrimhrim hi cu keimai bulta si hmang ka rak ti lawk. Asinan thu ka vun thei tam vivo ih himi khal ahhin ropitpi ka rak nei thotho. ṭong a neih lo tuk ruangah ‘Mingawicawi Cal’ (Silent Cal) ti ih an kawh mi US President Calvin Coolidge (1872-1933)kha a si. Anih kha vei khat cu amah lawng in Nipini ah a va khawm. Khawm an ṭiak hnu ah a nupi in, “Sermon teh ngai a nuam maw?” ti ih a rak sut tikah, “Aw,” ti lawng in a sang. “Ziangveklam saw a sermon?” ti ih a sut sal khal ah, “Sual thu,” ti lawng in a sawn leh. “Sual cu ziangtivek zawng in saw a rel?” ti ih a sut bet hnu khal ah, “A hua nasa,” ti lawng in a sawn thotho. Unaupa, thiam hih!\nṬongkam thiam lo lam khal ah hin faphir bangh-awk vek ih ka bangh mi miropi zet a rak um ta tho. Zabi 19 laiih British ralkap thazang caktertu hminthangbik Edward Cardwell (1813-1886) kha a si. Vei khat cu tlangsuakbu palai hrilnak ih a zuamral pakhat thawn lamzin ah an tong aw. Zuamral an si nan nel aw le zah aw zet in an kom aw ko. An ṭhenawk zawng ah a zuamral cun, “Zianglamkhalle, a tling le ṭha sawnsawn cu kan tlin poh a si kei cu,” a ti tikah Cardwell cun, “Si hlah, hmaisong um in, nangmah tling sawn hram aw,” a rak ti a si cu.\nKa nauhak lai, Hmawngkawn ih kan um lai ih fu kan rak ruk dah thu ka vun ruat tinte’n ka mitthlam ah American calai sanphung ih cuai thei lo Mark Twin (1835-1910) a rung lang ṭheu. A kiang ih rak tlangleng ve ṭheu si sehla cun ‘ka thu i cawng’ ka ti ding mi thil pakhat a um. Amah cun hitin a rel: “Ka nauhak lai ah pa pakhat ih zuar rero lai mi dawnfawh pakhat ka ru. Hmun fianhrial ah ei ding ih ka timlamawk lai ahcun ‘A-khai-a, ka thilti hi thil dik lo a si, ka ti lo ding mi ka ti a si si’ ti’n ka ruat ṭha aw sal. Cutin ka dawnfawh ruk mi cu keng in a zuartupai’ umnak lam ka va pan lohli ih, a hmuh lo lai ah ka ruk mi dawnfawh cu ka va ret kir sal. Cu thluh in cu mi hnak ih hmin ṭha deuh pakhat ka ru sal,” ti’n.\nMark Twin thawi’ kan bangawknak dang an um hrih. Anih hi sumpai hman lam thiamtuk lo mi a si ve fawn. Vei khat phei cu hitin kum thar thutiam a tuah ve: “Tui kum cu ka sum lakluh mil in ka nung ding, himi ka thutiam a hlawhtlin theinak ding a si ahcun midang paisa khal ka cawi mai ding,” ti’n. A va duh um ve aw! Ka fa si sehla cun ‘na pai’ hmat-pung-ṭin na si’ an ti tengteng ding. “Kuak fawh ban hi cu leitlun ih olsambik a si, vei thawng tampi ka rak bang dah zo ih ka theituk silawm,” a rak ti mi tla hi cu, kei hnak ih a rak piansuah hmaisat ruangah i ṭong khelh men mi si in ka thei. Hitivek ih san neta minung kan vansiat sawn thu khal ah Mark Twin thaw hi cun kan hmuhdan a bang aw hrimhrim. Ziangahtile, “Adam kha a vannei nasa, ziangvek thu ṭha le mawi khal ṭongsuak sehla, anih hnak ih rak hmang hmaisatu an um zik si lo,” rak titu a si ruangah.\nPhunhra ka on hnu kum ruk sung rori phunsangtlawng peh remcang thei lo in harsatnak ka rak ton rero lai khal ah phunsangtlawng ṭheh ve ce lo mi ropi pawl cu ka thinlung sung rualṭha an rak si ṭhiamṭhiam ko. Nobel Calai Laksawng dawngtu hlir: John Steinbeck (1902-1968), Leo Tolstoy (1828-1910), Ernest Hemingway (1899-1961), Henryk Sienkiewicz (1846-1916), Rabindranath Tagore (1861-1941) le Eugene O’Neill (1888-1953) pawl khal phunsangtlawng cu an thleng nan zircawilu (degree) ngah lo hlir in tlawng an suak sal a si si ti hi ka hnemawknak a rak si.\nCu lawng hman a si hrih lo. 1920 kum ih Nobel Calai Laksawng ngahtu Knut Pedersen (1859-1952), Norwegian nunthuleng nganthiam, thuanthucawn nganthiam, bezaipu lephei cu tlawngca hi a zir lo lawlaw ti theih a si si; 1926 kum ih Nobel Calai Laksawng rak ngahtu Italian nunthuleng nganthiam Grazia Deledda (1871-1936) khal tlawnginn cu a thleng dah ti theih fang a si ko si maw! 1949 kum ih Nobel Calai Laksawng ngahtu American nunthuleng nganthiam William Faulkner (1897-1962) khal kha Sang Tlawng (High School) hman a ṭheh lo ih, 1925 kum ih Nobel Calai Laksawng rak ngahtu Irish thuanthucawn nganthiam le calai fakseltu G.B.Shaw (1856-1950) khal kum 16 a ti ah tlawng a bang fawn. Ka ropitpi pawl tak hi cu an va ropi cuangce em!\non January 20, 2013 at 12:04 am\nMi ropi ka rak si ve tinak si cu: Hmelsiat lamah,mawlcet lam ah tongkam thiamlo lamah miropi na ngan mi pawl hmuah khi ka taa a si ve aw.\nngaihtha ten um men thlang keng.\nCangan na thiam zet. na ngan mi siar a nuam. Ca tampi ngan thei vivo zuam aw tiah duhsak nak ka lo hlan.\non January 20, 2013 at 1:24 am\nna ngan ttha na sa Bezai lam khal ah ka Pu ti tlak khop in na thiam si…Upat nak thawn…\non January 21, 2013 at 6:06 am\nka ca in rak siarsak ih ka lung a awi.\nka zuam vivo ding.


BISCUIT THUHLA THEIHKAUNAK – Times Of Chinland\nBiscuit hi phun tampi a um ih an thawt dan khal a bangaw lo nan bangawknak pakhat an nei.Cucu a parih ong tete tuah khi a si.Ziangruangah an tuah ti na ruatve dah ngelcel maw?Hivek ongte te um lo sehla Biscuit khal a suak thei lo ding.A puar liarliar ding ih a Bawm sung khalah a tleng lo ding.\nBiscuit tuahdan cu a thok lam ahcun Pizza le Bread tuahdan thawn a bangaw zik.Sangphut,tidai le colh le thil dangdang an rawikhawm hnuah nizi 16 sung uamta a tul.Cuti an uamnak ah an rawi mi thil pawl ruangah sangphut cu a puar liailiai ah cang.Cui Puar liailiai mi cu Soda,cite le siti thawn an nuai hnuah cet sungah an thun.Bread le Pizza pawl cu sang urnak sungih an thun tikah puar seh tin ongte an tuahsak lo.\nHmanseh Biscuit ahcun a puar ding a ngah lo ruangah ongte an tuahsaknak a si.Sang sungih um mi Carbon le tidai ruangah sang kan rawh tikah sang hi a puarnak a si.Biscuit an tuah tik ahcun ongte te an tuahsak ruangah a puarve thei lo.Hiti ongte te an tuahsak ruangah per tlettli te le mawi le thawtak ih a suahnak a si.


Mi That thu ah Indian Olympic Wrestler kaih tuar - Falam Online Media\nMay 24, 2021 May 24, 2021 Ni Hnem Sung\t0 Comments\nIndia rampi` i suanvawr zetmi Olympian wrestler Sushil Kumar cu ramsung wrestling champion rak si dahtu Sagar Dhankhar thih thu ah Delhi palik in an kai.\nKum 37 mi Sushil Kumar cu Sagar Dhankhar thawi that a si hnu May 4 in palik in an hawl thok ih hmun dangdang ah a relh kual vivo hnu May 23 zingah Delhi, Mundka metro station kiangah an kai ngah.\nAmah hi 2012 London Olympics le Beijing Olympics ah rampi aiawhtu dinhmun in buanzuamawknak ah laksawng ropi rak dong dahtu a si ih Commonwealth Games khalah buanzuamnak in laksawng rak ngah dahtu a si hlei ah Moscow ih tuahmi 2010 world wrestling Champion khal a si.\nLeitlunhuap lehpan khawvel ih India ram hmin ṭha tertu tiih rak suanvawr zetmi a si nan tuṭum thubuai hin a sinak a ti niam hlei ah leitlunhuap mipi hmai ah kan sinak a ti niam ter ti`n The Wrestling Federation of India ih ṭuanvonei mipakhat in TOI hnen ah a sim.\nIndia’s Olympic medallist Sushil Kumar arrested in murder case https://t.co/p8jxT2YH9M pic.twitter.com/eGj0tj10i5\nSushil Kumar le Sagar Dhankhar karlak thubuai\nDelhi palik kut ih a thlen hnu ah Sushil Kumar cun hitin a sim.\n“Delhi, Model Town ih ka inn ka luah ter ih gangster hminthang Kala Jathedi ih bodyguard Sonu Mahal thawn an um tlang. Cumi thu ah kan karlak ah hmuawthiamlonak a um ih inn ihsin ka dawi hai. Cutin kan buai thokmi a si” a ti.\nMay 4 ah Delhi, Chhatrasal Stadium ih training an nei hnu ah an sualaw ih Sagar Dhankhar cu a thi. Arual le pahnih cu sizung an thleng ih an buainak thuhla cipciar an relsuak hnu ah mithattu dinhmun in Sushil Kumar cu an hawl thok cih.\n#DelhiPolice Special Cell nabbed absconding murder accused wrestler Sushil Kumar and Ajay@Sunil from Mundka, Delhi early today wanted in a case of PS Model Town wherein they murdered another wrestler. Carried rewards of ₹1L & ₹50K. Being produced in Court.#NoWrestlingWithLaw pic.twitter.com/fi6uZzgb0X\nMithitu Sagar Dhankhar hi palikbawi fapa a siih gangster thawn pehtlaihawknak neitu khal a si. Mithat puhtuar Sushil Kumar khal gangster thawn pehtlaihawknak an nei thotho.\nMay 4 ih an sualaw ṭum ah gangster pakhat kut a thlak cih ruangah palik kaih ṭih ah le gangster pawl ṭih ah hmun dangdang ah a relh kual vivo mi a si.\nCumicu palik hnen ih a sim sal hnu ih pholangmi a si ih thawnginn ah gangster pawl ih that tuar ding a phang zet tiah a lawyer pa cun palik hnen ah a sim.\nSagar Dhankhar thih thu thawn pehpar in “ka that hrimmi a si lo. Mi i ziangsiarlo ding ka phang ruangah nunsimphungpha in kut ka thlak mi si. Kan sualaw lai video ka zuk ter nak san khal cu kan rualpi le kei mah thawn pehparmi zate hnen ah ziangvek minung ka si timi langter duh ah video ka zuk hrimmi a si” tiah Sushil Kumar cun a ti.\nSagar Dhankhar a thi thu thuthang a suak veten Sushil kai dingin Delhi special police team pakhat an din ih an hawl thok cih.\nA inn khal an siim nan a rak um lo ih an hawl hmu theilo ruangah palik in a luman ah rs 100,000 an kheng. Cuhnu lawngih kaihngahmi a siih Delhi palik ṭuanvonei mipakhat cun “Paisa hman ding a nei nawn lo ruangah Panjab lam ih tlan dingin Delhi ah a ra. Curuangah kan kai thei mi a si” a ti. Nan, sunglam thu theitu miṭhenkhat cun a rualpi pawl in an zuar mi a si an ti.\nTudinhmun ah tualthattu dinhmun in Delhi palik kut ah a um ih a thuhla zingzoinak an nei vivo tum a si.\nAn kai lai video …..\n← SAC-ralhraang kut tuar in nauhak pakhat thi lala\nChin ram huap Tlawngap tumtu cazin ah Falam peng in hmai hruai →\nPh.D degree nei cing in Lamzinkaap ah Thingtheirah A Zuar Ṭul


Monday, October 08, 2007 10:28 PM\ntodae so siian siiah ! moii girls al cried included miie tuu =( haiish ~~ ! wat happen todae siiah ! whye al saddsadd derhs nehs ?ie jus dun understand..happie whye we dun wanna be and wanna be sadd?we saw putri cried ! =(((( so sadd !! den meiiFeng cried soooo badly ferr her.OMG ! ie dunWan dem tuh sadd lors..after tat ie oso feel lyk crying.haiish~~\nden after tat meiiFeng said sumtink tat ie dunWan tuh hear derhs..she sae until purti tink almost same lyk derrick =( ie really v.scare..! ie had alrdy lost one fren of miine and ie dunWan tuh lost another...whye tish mus happen on miie and nort derhs others??moi heart iish totally broke lherhs...its soo hurts T.T ie hope nth wil happen tuh putri..hope she wil be fine and stayy wibb us slacking fereva (: moii best fren..